cyanic-selkie/wikianc huggingface dataset:
മീൻപിടുത്തം
മത്സ്യബന്ധനനിയന്ത്രണം
മത്സ്യസമ്പത്തിനെ സംരക്ഷിക്കാൻ മത്സ്യബന്ധനം നിയന്ത്രിതമായും ശാസ്ത്രീയമായും നടത്തേണ്ടതുണ്ട്. ആധുനിക കാലത്ത് സർക്കാർ നിയന്ത്രിക്കുന്നതായ ചട്ടങ്ങളാണ് മത്സ്യബന്ധനത്തെ നിയന്ത്രിക്കുന്നത്.
മത്സ്യബന്ധനമേഖലയെ നിയന്ത്രിക്കുന്നതും മനസ്സിലാക്കുന്ന‌തും സംബന്ധിച്ചുള്ള ശാസ്ത്രമേഖലയെ ഫിഷറീസ് സയൻസ് എന്നാണ് വിളിക്കുന്നത്.
കേരളത്തിൽ
ലഘുചിത്രം|[[ആലപ്പുഴ ബീച്ച്|ആലപ്പുഴയിലെ മാരാരിക്കുളം കടപ്പുറത്ത് നിന്ന്]] ലഘുചിത്രം|പോർട്ട് കൊല്ലം മത്സ്യ ബന്ധന തുറമുഖത്ത് നടക്കുന്ന മത്സ്യലേലം
മത്സ്യ ലേലം നടത്തിയാണ് കടലിൽ നിന്നു ലഭിക്കുന്ന മത്സ്യം വിപണനം ചെയ്യാറുള്ളത്.
പുറത്തേയ്ക്കുള്ള കണ്ണികൾ
വർഗ്ഗം:മത്സ്യബന്ധനം വർഗ്ഗം:തൊഴിലുകൾ വർഗ്ഗം:വിനോദങ്ങൾ
ബർജീൽ
അവലംബം
വർഗ്ഗം:ശീതീകരണ സാങ്കേതികവിദ്യ വർഗ്ഗം:ഇസ്ലാമിക വാസ്തുകല വർഗ്ഗം:താപനം സംവാതനം വാതാനുകൂലനം
ആഫ്രിക്കൻ ജേണൽ ഓഫ് റീപ്രൊഡക്റ്റീവ് ഹെൽത്ത്
ആഫ്രിക്കൻ ജേണൽ ഓഫ് റീപ്രൊഡക്റ്റീവ് ഹെൽത്ത്/ലാ റിവ്യൂ ആഫ്രിക്കൻ ഡി ലാ സാന്റെ റീപ്രൊഡക്റ്റീവ്, ആഫ്രിക്കയിലെ പ്രത്യുത്പാദന ആരോഗ്യത്തെക്കുറിച്ചുള്ള യഥാർത്ഥ ഗവേഷണങ്ങൾ ഉൾക്കൊള്ളുന്ന ഒരു പൊതു ആരോഗ്യ ജേണലാണ്. ഇത് വിമൻസ് ഹെൽത്ത് ആൻഡ് ആക്ഷൻ റിസർച്ച് സെന്റർ പ്രസിദ്ധീകരിക്കുന്നു. എഡിറ്റർ-ഇൻ-ചീഫ് ഫ്രൈഡേ ഒക്കോനോഫുവയാണ്.
ആഫ്രിക്കൻ ജേണൽ ഓഫ് റീപ്രൊഡക്റ്റീവ് ഹെൽത്ത് 1997-ൽ ആരംഭിച്ച് 2008 ഡിസംബർ വരെ ത്രൈ-വാർഷികമായും (ഏപ്രിൽ, ഓഗസ്റ്റ്, ഡിസംബർ) 2009 മുതൽ 2013 വരെയുള്ള ത്രൈമാസവും ഇപ്പോൾ ത്രൈമാസവും (മാർച്ച്, ജൂൺ, സെപ്റ്റംബർ, ഡിസംബർ) പ്രസിദ്ധീകരിക്കുന്ന ഒരു മൾട്ടി ഡിസിപ്ലിനറി, ഇന്റർനാഷണൽ ജേണലാണ്. വർഷത്തിൽ ഏത് സമയത്തും വരുന്ന ഒരു പ്രത്യേക പതിപ്പും ഉണ്ടായേക്കും. യഥാർത്ഥ ഗവേഷണം, സമഗ്രമായ അവലോകന ലേഖനങ്ങൾ, കേസ് റിപ്പോർട്ടുകൾ, പ്രത്യുൽപാദന ആരോഗ്യം, ആഫ്രിക്കയുമായി ബന്ധപ്പെട്ട വിഷയങ്ങൾ എന്നിവ ഇംഗ്ലീഷിലും ഫ്രഞ്ചിലും പ്രസിദ്ധീകരിക്കുന്നതിൽ ജേണൽ ശ്രദ്ധ കേന്ദ്രീകരിക്കുന്നു. ആഫ്രിക്കയിൽ പ്രവർത്തിക്കുന്ന ആഫ്രിക്കൻ, വിദേശ എഴുത്തുകാർക്ക് പ്രത്യുൽപാദന ആരോഗ്യത്തിന്റെ എല്ലാ വശങ്ങളിലും കണ്ടെത്തലുകൾ പങ്കിടുന്നതിനും ഭൂഖണ്ഡത്തിലുടനീളം പ്രത്യുൽപാദന ആരോഗ്യത്തെക്കുറിച്ചുള്ള നൂതനവും പ്രസക്തവും ഉപയോഗപ്രദവുമായ വിവരങ്ങൾ പ്രചരിപ്പിക്കുന്നതിനും ഒരു ഫോറം നൽകാൻ അത് ശ്രമിക്കുന്നു.
അമൂർത്തീകരണവും സൂചികയും
ജേണൽ സംഗ്രഹിച്ചതും സൂചികയിലാക്കിയതും:
ജേണൽ സൈറ്റേഷൻ റിപ്പോർട്ടുകൾ പ്രകാരം, ജേണലിന് 0.700 എന്ന 2016 ഇംപാക്ട് ഫാക്ടർ ഉണ്ട്.
ബാഹ്യ ലിങ്കുകൾ
വർഗ്ഗം:ആരോഗ്യ പ്രസിദ്ധീകരണങ്ങൾ
മുല്ലപ്പൂമലരമ്പൻ തെല്ലുമൻപെന്നിയേ
സ്വാതി തിരുനാൾ സഹാന രാഗത്തിൽ ചിട്ടപ്പെടുത്തിയ ശൃംഗാരരസപ്രധാനമായ ഒരു പദമാണ് 'മുല്ലപ്പൂമലരമ്പൻ തെല്ലുമൻപെന്നിയേ'
വരികൾ
മുല്ലപ്പൂമലരമ്പൻ തെല്ലുമൻപെന്നിയേ തല്ലി വലച്ചു ചെന്താർകണ കൊണ്ടെന്നെ അല്ലലകലവേ നീ കില്ലൊഴിഞ്ഞു വിരവിൽ മെല്ലെപ്പുണരുക പൂമേനിയോടണച്ചിപ്പോൾ അത്തൽ ഇയന്നീടുന്നുൾക്കാമ്പിലിപ്പോഴ- യ്യോ ഞാൻ എന്തു ചെയ്‌വൂ പനിമതിയതോ ചെങ്കനലതുപോലവെ കനത്തൊരു തുയർ നെഞ്ചകം അതിൽ വളർത്തീടുന്നു കനിവോടു നീ ചെമ്മേ കലവിയാടുക എന്നോടിനി മല്പിടികൾ വെടിഞ്ഞേറ്റം പങ്കജനാഭാ അത്തൽ ഇയന്നീടുന്നുൾക്കാമ്പിലിപ്പോഴ യ്യോ ഞാൻ എന്തു ചെയ്‌വൂ
പുങ്കന്നൂർ പശു
ഏഷ്യയിലെ പൊക്കം കുറഞ്ഞ തനതു നാടൻ പശു ഇനങ്ങളിൽ ഒന്നാണ് പുങ്കന്നൂർ പശു അല്ലെങ്കിൽ പുങ്കന്നൂർ കുള്ളൻ. പശുവിന്റെ ശരാശരി ഉയരം 97 സെന്റീമീറ്ററും കാളയുടേത് 107 സെന്റീമീറ്ററും എന്നാണ് ഭാരതസർക്കാരിന്റെ കന്നുകാലി ജനിതക വിഭാഗത്തിന്റെ പഠനപ്രകാരം വ്യക്തമാക്കിയിട്ടുള്ളത്. ആന്ധ്രയിലെ ചിത്തൂരിലാണിവയുടെ ബഹുഭൂരിപക്ഷവും ഉള്ളത്. പൂർണ്ണവളർച്ചയെത്തിയ ഒരു പശുവിന് ഒരു സാധാരണ മനുഷ്യന്റെ അരയൊപ്പം പൊക്കമേ കാണുകയുള്ളൂ. ഔഷധ ഗുണമുള്ളതാണിതിന്റെ പാലെന്നും കരുതപ്പെടുന്നു.
പേരിനു പിന്നിൽ
ആന്ധ്രാപ്രദേശിലെ ചിറ്റൂർ ജില്ലയിലെ പുങ്കന്നൂർ താലൂക്കുകളിലും സമീപ പ്രദേശങ്ങളിലും മാത്രം കണ്ട് വന്നിരുന്നതിനാലാണ് പുങ്കന്നൂർ എന്ന സ്ഥലപ്പേരിൽ അറിയപ്പെടുന്നത്.
അവലംബങ്ങൾ
വർഗ്ഗം:പശു വർഗ്ഗം:ഇന്ത്യൻ കന്നുകാലിയിനങ്ങൾ വർഗ്ഗം:കന്നുകാലി വർഗ്ഗങ്ങൾ
ഇന്റർസ്റ്റെല്ലാർ
ഒരു ഇതിഹാസപരമായ സാഹസിക ശാസ്ത്ര കൽപ്പിത ചലച്ചിത്രമാണ് ഇന്റർസ്റ്റെല്ലാർ (2014). ക്രിസ്റ്റഫർ നോളൻ സംവിധാനവും സഹനിർമ്മാണവും  ചെയ്തിരിക്കുന്ന ചിത്രത്തിൽ മാത്യൂ മക്കൊനാഗീ, ആൻ ഹാതവേ, ജെസീക്ക ചാസ്റ്റെയിൻ, ബിൽ ഇർവിൻ, എല്ലെൻ ബേഴ്സ്റ്റൈൻ, മൈക്കൽ കെയിൻ എന്നിവർ അഭിനയിച്ചിരിക്കുന്നു. വിരദ്വാരത്തിനുള്ളിലൂടെ യാത്ര ചെയ്യുന്ന ഒരുകൂട്ടം ബഹിരാകാശ യാത്രികരുടെ കഥ പറയുന്ന ഇന്റർസ്റ്റെല്ലാറിന്റെ തിരക്കഥ രചിച്ചിരിക്കുന്നത് ക്രിസ്റ്റഫർ നോളനും സഹോദരൻ ജൊനാഥൻ നോളനും ചേർന്നാണ്. സിൻകോപി, ലെജന്ററി പിക്ചേഴ്സ്, ലിൻഡ ഒബ്സ്റ്റ് പ്രൊഡക്ഷൻസ് എന്നിവയുടെ ബാനറിൽ ക്രിസ്റ്റഫർ നോളൻ, എമ്മ തോമസ്, ലിൻഡ ഒബ്സ്റ്റ് എന്നിവരാണ് ഈ ചിത്രം നിർമ്മിച്ചിരിക്കുന്നത്.
നോളന്റെ മുൻ ചിത്രങ്ങളിൽ നിന്ന് വ്യത്യസ്തമായി ഹൊയ്റ്റെ വാൻ ഹൊയ്റ്റമയാണ് ഇന്റർസ്റ്റെല്ലാറിൽ ഛായാഗ്രഹണം നിർവഹിക്കുന്നത്. അനാമോർഫിക് 35എംഎം ഫിലിമിലും ഐമാക്സ് 70എംഎമ്മിലും ചിത്രീകരിച്ചിരിക്കുന്ന ഇന്റർസ്റ്റെല്ലാറിന്റെ വിഷ്വൽ ഇഫക്റ്റുകൾ നിർവ്വഹിച്ചിക്കുന്നത് ഡബിൾ നെഗറ്റീവ് ആണ്. ഭൗതിക ശാസ്ത്രജ്ഞനായ കിപ് തോണി ചിത്രത്തിന്റെ ശാസ്ത്ര ഉപദേഷ്ടാവും എക്സിക്യുട്ടീവ് പ്രൊഡ്യൂസറുമായി വർത്തിച്ചിരിക്കുന്നു. ഒക്റ്റോബർ 26ന് ലോസ് ആഞ്ചലസിൽ ആദ്യ പ്രദർശനം നടത്തിയ ചിത്രം നിരൂപകരിൽ നിന്നും പ്രേക്ഷകരിൽ നിന്നും വളരെ മികച്ച അഭിപ്രായമാണ് നേടിയത്. വടക്കേ അമേരിക്കയിൽ പാരാമൗണ്ട് പിക്ചേഴ്സും മറ്റു ഭുപ്രദേശങ്ങളിൽ വാർണർ ബ്രോസുമാണ് ചിത്രം വിതരണം ചെയ്തത്.
ഇതിവൃത്തം
നാസയിൽ പൈലറ്റായിരുന്ന കൂപ്പർ ഇപ്പോൾ കർഷകനാണ്. ഭാര്യയില്ലാത്ത കൂപ്പറിന്റെ മക്കളാണ് പതിനഞ്ചു വയസ്സുകാരനായ ടോമും പത്തു വയസ്സുകാരി മർഫും. നിരന്തരം വീശിയടിക്കുന്ന ശക്തിയായ പൊടിക്കാറ്റും കാർഷികവിളകളുട നാശവും മൂലം ഭൂമിയിൽ മാനവരാശിയുടെ നിലനിൽപ്പു ഭീഷണിയിലാണ്. മർഫിന്റെ അലമാരക്കു സമീപം ഭൂഗുരുത്വത്തിൽ ചില വ്യതിയാനങ്ങൾ കാണാൻ സാധിച്ച കൂപ്പർക്ക് അവിടെ ദൃശ്യമായ പൊടി കൂമ്പാരത്തിൽ നിന്നും ഒരു സ്ഥലത്തിന്റെ ദിശാ സൂചകങ്ങൾ കണ്ടെത്തുന്നു. അതു കൂപ്പറേയും മർഫിനേയും നാസയുടെ ഒരു രഹസ്യ ക്യാമ്പിൽ എത്തിക്കുന്നു. ശേഷം ലാസറസ് എന്ന ദൗത്യത്തിന്റെ പൈലറ്റായി പ്രവർത്തിക്കാൻ നാസയിലെ ശാസ്ത്രജ്ഞനായ പ്രൊ. ബ്രാൻഡ് കൂപ്പറിനോട് ആവശ്യപ്പെടുന്നു. ഭൂമി ഉപേക്ഷിച്ചു മനുഷ്യ വർഗത്തെ ശൂന്യകാശത്തിലെ വാസയോഗ്യമായ ഗ്രഹങ്ങളിലേക്ക് മാറ്റിപ്പാർപ്പിക്കുക എന്ന വമ്പൻ പദ്ധതിയാണ് ലാസറസ് മിഷൻ. എന്നാൽ ഭുഗുരുത്വവുമായി ബന്ധപ്പെട്ട ഒരു സമവാക്യം പരിഹരിച്ചാൽ മനുഷ്യരെ ശൂന്യാകാശത്ത് എത്തിക്കാൻ സാധിക്കുകയുള്ളൂ. പ്രൊ. ബ്രാൻഡ് നാല്പതു വർഷമായി ഈ സമവാക്യം പൂർത്തിയാക്കാനുള്ള പ്രയത്നത്തിലാണ്. ഏതാണ്ട് പത്തു വർഷം മുമ്പ് ലാസറസ് ദൌത്യത്തിന്റെ പ്രാരംഭ ഘട്ടത്തിൽ ശനി ഗ്രഹത്തിന് സമീപമായുള്ള വേം ഹോളിലൂടെ യാത്ര ചെയ്ത പര്യവേഷകരായ മില്ലർ, ഡോക്ടർ മൻ, വൂൾഫ് എഡ്മുണ്ട് എന്നിവരിൽ ഓരോരുത്തരും ഗാർഗന്റ്വാ എന്ന ഭീമൻ ബ്ലാക്ക്‌ ഹോളിനെ ഭ്രമണം ചെയ്യുന്ന ഓരോ ഗ്രഹങ്ങളിൽ എത്തി ചേർന്നിരുന്നു. ഈ ഗ്രഹങ്ങൾ എത്രത്തോളം വാസയോഗ്യമാണ് എന്നു കണ്ടെത്തുകയാണ് ലാസറസ് പ്ലാൻ എ യുടെ ലക്ഷ്യം. എന്നാൽ മനുഷ്യനെ എത്തിക്കാൻ കഴിയാതെ വന്നാൽ മാനവരാശിയെ ഈ ഗ്രഹങ്ങളിൽ പുനഃസൃഷ്ടിക്കുക എന്നതാണ് ലാസറസിന്റെ പ്ലാൻ ബി.
പ്രൊ. ബ്രാൻഡിന്റെ ക്ഷണം സ്വീകരിച്ച്, തിരിച്ചു വരുമെന്ന് മർഫിനു വാക്കു കൊടുത്ത് കൂപ്പർ യാത്ര തിരിക്കുന്നു. ബ്രാൻഡിന്റെ മകളായ അമേലിയ, ശാസ്‌ത്രജ്ഞരായ റോമിലി, ഡോയൽ, റോബോട്ടുകളായ ടാർസ്, കെയ്സ് എന്നിവരോടൊപ്പം കൂപ്പറും ‘എൻഡുറൻസ്’ എന്ന ബഹിരാകാശ വാഹനത്തിൽ ബഹിരാകാശത്തെത്തുന്നു. തുടക്ക ഘട്ടത്തിൽ ശനി ഗ്രഹത്തിന്റെ അടുത്തെത്തിയ സംഘം ഒരു വിരദ്വാരം കാണാനിടയാകുന്നു. രണ്ടു ഗാലക്സികളെ ബന്ധിപ്പിക്കുന്ന എളുപ്പവഴിയാണു വിരദ്വാരം. ഇതിലൂടെ ഏതാണ്ട് പ്രകാശ വേഗത്തിൽ ‘റെന്ജർ’ എന്ന പ്രത്യേക പേടകത്തിലൂടെ സഞ്ചരിക്കാൻ പദ്ധതിയിടുന്ന സംഘത്തിന്റെ ആദ്യ ലക്‌ഷ്യം മില്ലർ ഗ്രഹം ആണ്. ഭീമൻ ബ്ലാക്ക്‌ ഹോൾ ആയ ഗാർഗാന്റ്വയുടെ വളരെ അടുത്ത് സ്ഥിതി ചെയ്യുന്നതു കൊണ്ടും ഗർഗാന്റുവ ചെലുത്തുന്ന വമ്പൻ ഗുരുത്വാകർഷണ ശക്തി കൊണ്ടും മില്ലെഴ്‌സ് പ്ലാനറ്റിൽ ഒരു മണിക്കൂർ തങ്ങിയാൽ അത് ഭൂമിയിലെ ഏഴു വർഷത്തിനു സമമാണ് എന്ന വസ്തുത കൂപ്പറും കൂട്ടരും മനസ്സിലാക്കുന്നു. മില്ലെഴ്‌സ് പ്ലാനറ്റിൽ എത്തുന്ന സംഘം സയന്റിസ്റ്റ് ലോറ മില്ലർ കണ്ടെത്തിയ വിവരങ്ങൾ ശേഖരിക്കുന്ന അവസരത്തിൽ ഒരു പടു കൂറ്റൻ തിരമാലയിൽപ്പെട്ടുലയുന്നു. തുടർന്ന് ഡോയൽ കൊല്ലപ്പെടുന്നു. ഏതാനും മണിക്കൂറുകൾ മാത്രം മില്ലെഴ്‌സ് പ്ലാനറ്റിൽ തങ്ങുകയും ആദ്യ ദൗത്യം പരാജയപ്പെട്ട് ഷട്ടിലിൽ തിരിച്ചെത്തുകയും ചെയ്ത കൂപ്പറും അമേലിയയും ഇരുപത്തിമൂന്നു വർഷം പിന്നിട്ടതായി എൻഡുറൻസിൽ തങ്ങിയ റോമിലിയിൽ നിന്നും മനസ്സിലാക്കുന്നു. ഇതേ സമയം അങ്ങ് ഭൂമിയിൽ കൂപ്പറിന്റെ മകൾ മർഫ് നാസയിലെ സയന്റിസ്റ്റ് ആയി സേവനം അനുഷ്ടിക്കുകയാണ്. പ്രൊ. ബ്രാൻഡിനു പൂർത്തിയാക്കാൻ കഴിയാത്ത സമവാക്യത്തിന് ഒരു പരിഹാരം കാണാൻ മർഫും ശ്രമിക്കുന്നു.
മില്ലെഴ്‌സ്‌ ദൗത്യം പരാജയപ്പെട്ട കൂപ്പറും കൂട്ടരും അടുത്തതായി ഏതു പ്ലാനെറ്റ് ആണ് തിരഞ്ഞെടുക്കേണ്ടത് എന്ന് ചർച്ച ചെയ്യുന്നു. ഇന്ധനത്തിന്റെ കുറവ് കാരണം മറ്റു രണ്ടു ഗ്രഹങ്ങളും സന്ദർശിക്കാൻ ടീമിന് കഴിയില്ല. എഡ്‌മണ്ട് തിരഞ്ഞെടുക്കാൻ അമേലിയ ശുപാർശ ചെയ്യുന്നുണ്ടെങ്കിലും മാൻ പ്ലാനെറ്റിൽ നിന്നും ലഭിച്ചു കൊണ്ടിരിക്കുന്ന അനുകൂലമായ സിഗ്നൽ കാരണം അങ്ങോട്ട്‌ യാത്ര തിരിക്കാൻ കൂപ്പരും റോമിലിയും നിർദ്ദേശിക്കുന്നു. മാൻ ഗ്രഹത്തിലെത്തുന്ന സംഘം ശിശിരനിദ്രാ അവസ്ഥയിൽ ആയ ഡോക്ടർ മാന്നിനെ കണ്ടെത്തുകയും അദ്ദേഹത്തെ സാധാരണ അവസ്ഥയിൽ എത്തിക്കുകയും ചെയ്യുന്നു. തണുത്തുറഞ്ഞ മഞ്ഞു കട്ടകളും നദികളും മാത്രം കാണാൻ സാധിച്ച മാൻ ഗ്രഹം വാസയോഗ്യമായ സ്ഥലമാണെന്നും തന്റെ കയ്യിൽ ഇതിനോടനുബന്ധിച്ച ഡാറ്റ ഉണ്ടെന്നും ഡോക്ടർ മൻ സംഘത്തെ ബോധ്യപ്പെടുത്തുന്നു. ഈ സമയത്ത് മർഫ് ഭൂമിയിൽ നിന്നും അയച്ച ഒരു സന്ദേശം സംഘത്തെ ആകെ ഞെട്ടിക്കുന്നു. മരണശയ്യയിൽ കിടന്ന പ്രൊഫസർ ബ്രാൻഡ് അവസാനമായി പറഞ്ഞ കാര്യങ്ങളായിരുന്നു മർഫ് സംഘത്തിനു കൈ മാറിയത്. യഥാർത്ഥത്തിൽ ലാസറസ് ദൗത്യത്തിന്റെ ആദ്യ പടിയായ പ്ലാൻ എ ഒരിക്കലും പൂർത്തിയാക്കാൻ പറ്റില്ല എന്ന് ബ്രാൻഡിനു അറിയാമായിരുന്നു. അതു കൊണ്ട് പ്ലാൻ ബിയിൽ ഉറച്ചു നില്ക്കുക എന്നാണ് അദ്ദേഹം നടപ്പാക്കിയ രഹസ്യ അജണ്ട എന്നും മാൻ സംഘത്തെ അറിയിക്കുന്നു. അന്യ ഗ്രഹങ്ങളിലാണെങ്കിലും പര്യവേഷകരിലൂടെ മാനവരാശിയെ നിലനിർത്തുക എന്നൊരു ഉദ്ദേശ്യം മുൻനിർത്തിയാണ് പ്ലാൻ എ പ്രധാന ലക്ഷ്യം എന്ന വ്യാജേന ലാസറസ് മിഷൻ അദ്ദേഹം പ്ലാൻ ചെയ്തത്. പ്രൊഫസർ ബ്രാൻഡ്‌ വെളിവാക്കിയ രഹസ്യം കൂപ്പറെ ക്ഷുഭിതനാക്കുകയും അദ്ദേഹം നാട്ടിലേക്ക് തിരിക്കാൻ പദ്ധതിയിടുകയും ചെയ്യുന്നു. യഥാർത്ഥത്തിൽ മാൻ പ്ലാനെറ്റ് വാസ യോഗ്യമാണെന്നു കാണിക്കുന്ന വിവരങ്ങൾ ഡോക്ടർ കെട്ടി ചമച്ചതായിരുന്നു എന്നും ഡോക്ടർ മൻ തങ്ങളെയൊക്കെ ചതിക്കുകയായിരുന്നു എന്നും കൂപ്പർ അറിയാനിടയാകുന്നു. വർഷങ്ങളായി ഈ പ്ലാനെറ്റിൽ അകപ്പെട്ട തന്നെ രക്ഷിക്കാൻ ആരെയെങ്കിലും വരുത്തുക എന്ന ഉദ്ദേശത്തോടെയായിരുന്നു ഡോക്ടർ മൻ പ്ലാനെറ്റ് വാസ യോഗ്യമാണെന്നു കാണിക്കുന്ന രീതിയിൽ എൻഡുറൻസ് സംഘത്തിനു സിഗ്നൽ കൈ മാറിയത്. പ്ലാൻ ബി ആണ് ലാസറസ് ദൌത്യത്തിന്റെ യഥാർത്ഥ ദൗത്യം എന്നറിയാവുന്ന ഡോക്ടർ മൻ തന്റെ വ്യാജ ഡേറ്റ വിവരം വെളിവാകാതിരിക്കാൻ കൂപ്പറെ വക വരുത്താൻ ശ്രമിക്കുകയും റോമിലിയെ ബോംബ്‌ സ്ഫോടനമൊരുക്കി കൊല്ലുകയും ചെയ്യുന്നു. മന്നിന്റെ ആക്രമണത്തിൽ നിന്നും കഷ്ടിച്ച് രക്ഷപ്പെട്ട കൂപ്പർ അമേലിയയുമൊത്ത് റെയ്‌ഞ്ചറിൽ ഡോക്ടർ മന്നിനെ പിന്തുടരുന്നു. എൻഡുറൻസിന്റെ നിയന്ത്രണം ഏറ്റെടുക്കാൻ ശ്രമിക്കുന്ന ഡോക്ടർ മൻ ഒരു വമ്പൻ പൊട്ടിത്തെറിയിൽ കൊല്ലപ്പെടുകയും അത് വഴി എൻഡുറൻസ് പേടകത്തിന്‌ വമ്പിച്ച കേടുപാടുകൾ ഉണ്ടാക്കുകയും ചെയ്യുന്നു. എൻഡുറൻസ് പേടകത്തിന്റെ നിയന്ത്രണം കൂപ്പർ വരുതിയിലാക്കിയെങ്കിലും പൊട്ടിത്തെറിയിൽ പേടകത്തിന്‌ സംഭവിച്ച കേടുപാടുകൾ കാരണം ഭൂമിയിലേക്കുള്ള മടക്ക യാത്ര അസാധ്യമായി തീർന്നു. ഇന്ധന കുറവ് കാരണം എഡ്മുണ്ട് ഗ്രഹത്തിലേക്കുള്ള യാത്രയും സാധ്യമല്ല എന്ന് അമേലിയ അനുമാനിക്കുന്നെങ്കിലും ഗർഗാന്റുവ ബ്ലാക്ക് ഹോളിന്റെ കടുത്ത ഗുരുത്വാകർഷണ ശക്തി വഴി റെയ്‌ഞ്ചറിനെ മാക്സിമം സ്പീഡിൽ എത്തിക്കാമെന്നും അത് വഴി എഡ്മുണ്ടിൽ എത്തിച്ചേരാമെന്നും കൂപ്പർ നിർദ്ദേശിക്കുന്നു. ഈ യാത്രക്കിടയിൽ ഭൂമിയിലെ 51 വർഷങ്ങൾ കഴിഞ്ഞു പോകുമെന്ന് കൂപ്പർ കണ്ടെത്തുന്നെങ്കിലും യാത്രയിൽ നിന്നും പിന്മാറാൻ അവർ തയ്യാറാകുന്നില്ല.
എഡ്‌മണ്ട്സിലേക്കുള്ള യാത്രക്കിടയിൽ റോമിലി മരിക്കുന്നതിനു തൊട്ടു മുമ്പ് പ്ലാൻ ചെയ്തത് പ്രകാരം ബ്ലാക്ക്‌ ഹോളിൽ നിന്നും ക്വാണ്ടം ഡാറ്റ കണ്ടെത്തുക എന്ന ലക്‌ഷ്യം പൂർത്തിയാക്കാനായി ടാർസ് റോബോട്ടിനെ ഗർഗാന്റുവയുടെ അഗാധതയിലേക്കയക്കുന്നു. തൊട്ടു പിന്നാലെ അമേലിയയുടെ എതിർപ്പ് വക വയ്ക്കാതെ എൻഡുറൻസിൽ നിന്നും വേർപെട്ടു കൂപ്പറും റെയ്‌ഞ്ചറിൽ ബ്ലാക്ക് ഹോളിന്റെ അഗാധതയിലേക്ക്‌ കൂപ്പു കുത്തി. ബ്ലാക്ക്‌ ഹോളിലെ അതിതീവ്രമായ ഗുരുത്വാകർഷണ ശക്തി കാരണം റെയ്‌ഞ്ചറിൽ നിന്നും വേർപെട്ടു കൂപ്പർ ഒരു പഞ്ചമാന സ്പേസിൽ എത്തി ചേരുന്നു. ഈ സ്ഥലത്ത് സമയം എന്നത് ഒരു മാനം ആയി കൂപ്പർക്ക് അനുഭവപ്പെടുന്നു. യഥാർത്ഥത്തിൽ മർഫ് കുട്ടിയായിരിക്കുമ്പോൾ തന്റെ മുറിയിലെ അലമാറക്കു പുറകിലായി പ്രേതം എന്ന് മർഫ് തെറ്റിദ്ധരിച്ച ആൾ, അത് കൂപ്പർ തന്നെയായിരുന്നു എന്ന സത്യം അവിടെ വെളിവാകുന്നു. പ‍ഞ്ചമാന തലത്തിൽ നിന്നും ഗുരുത്വത്തിന്റെ സഹായത്തോടെ കൂപ്പർ മർഫുമായി ആശയ വിനിമയം നടത്തുകയായിരുന്നു. ഈ ഗ്രാവിറ്റിയാണ് മർഫിന്റെ ഷെല്ഫ് പിടിച്ചു കുലുക്കിയതും പുസ്തകങ്ങൾ താഴെ വീഴ്ത്തിയതുമൊക്കെ. ടാർസ് ബ്ലാക്ക് ഹോളിൽ നിന്നും വീണ്ടെടുത്ത ക്വാണ്ടം ഡാറ്റ കൂപ്പർ മോർസ് കോഡ് ആയി മർഫിന്റെ ബുക്ക്‌ ഷെല്ഫിനു മുകളിൽ വച്ച വാച്ചിൽ നിക്ഷേപിക്കുന്നു. വർഷങ്ങൾക്ക് ശേഷം മർഫ് ഈ വാച്ചിലെ കോഡ്‌ കണ്ടെത്തുകയും പ്രൊഫസർ ബ്രാൻഡിനു കഴിയാത്ത ഗ്രാവിറ്റി സമവാക്യം പൂർത്തിയാക്കുകയും പ്ലാൻ എ വിജയകരമായി നടപ്പിലാക്കുകയും ചെയ്യുന്നു. ക്വാണ്ടം ഡാറ്റ പൂർണമായും അയച്ചു കഴിഞ്ഞതിനു ശേഷം five dimensional space ഇല്ലാതാകുകയും കൂപ്പർ മറ്റൊരു സ്ഥലത്ത് എത്തുകയും ചെയ്യുന്നു. കണ്ണ് തുറന്ന കൂപ്പറിന് ഭൂമിയിൽ നിന്നും പ്ലാൻ എ യുടെ ഭാഗമായി സ്പെസിലേക്ക് പുറപ്പെട്ട “കൂപ്പർ സ്റ്റെഷൻ “എന്ന പേടകത്തിലാണ് താനെന്നു മനസ്സിലാകുന്നു. അവിടെ വച്ച് കൂപ്പർ മർഫിനെ കാണുന്നു. മർഫിനിപ്പോൾ ഏതാണ്ട് നൂറു വയസ്സിനടുത്ത് പ്രായമുണ്ട്. മരണശയ്യയിൽ കിടക്കുന്ന മർഫ് കൂപ്പറോട് തന്നെ വിട്ടു പോകണമെന്നും അമേലിയയെ പറ്റി അന്വേഷിക്കണമെന്നും ആവശ്യപ്പെടുന്നു. അമേലിയ ആകട്ടെ പ്ലാൻ ബി വിജയിപ്പിക്കുക എന്ന ഉദ്ദേശ്യത്തോടെ ഇപ്പോൾ എഡ്‌മണ്ട് ഗ്രഹത്തിൽ എത്തി ചേർന്നിരിക്കുകയാണ്. അമേലിയയെ തേടി കൂപ്പർ എഡ്‌മണ്ട് ഗ്രഹത്തിലേക്ക്‌ യാത്ര ആരംഭിക്കുന്ന ഘട്ടത്തിൽ ചിത്രത്തിന് തിരശീല വീഴുന്നു.
പുറം കണ്ണികൾ
വർഗ്ഗം:ക്രിസ്റ്റഫർ നോളൻ ചലച്ചിത്രങ്ങൾ വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
മകോക്കോ
നൈജീരിയയിലെ ലാഗോസ് സംസ്ഥാനത്തിലെ ഒരു ചേരി പ്രദേശമാണ് മകോക്കോ(Makoko). ജലോപരിതലത്തിൽ കുത്തി നിർത്തിയ കാലുകളിൽ പലകയും മറ്റു വസ്തുക്കളും ചേർത്ത് നിർമ്മിച്ച ചെറിയ കുടിലുകളിൽ വസിക്കുന്ന ഒരു സമൂഹമാണ് മകോക്കോ ചേരി നിവാസികൾ. ലോകത്തിലെ ഏറ്റവും വലിയ ജലോപരിതലത്തിലെ ചേരി (Floating slum) എന്നാണ് മകോക്കോ അറിയപ്പെടുന്നത്.
ആഫ്രിക്കയുടെ വെനീസ്
സാമൂഹിക രാഷ്ട്രീയ സാംസ്കാരിക പ്രാധാന്യമുള്ള ഒരു ചേരി പ്രദേശമാണ് മാകോകോ. ലോകത്തിലെ ഏറ്റവും വലിയ ഫ്ലോട്ടിംഗ് ചേരി എന്ന് വിശേഷിപ്പിക്കുന്ന ഇതിനെ ആഫ്രിക്കയുടെ വെനീസ് എന്നാണ് അറിയപ്പെടുന്നത്. പശ്ചിമാഫ്രിക്കൻ രാജ്യങ്ങളിൽ നിന്നുള്ള ഒരു ലക്ഷത്തിലധികം കുടിയേറ്റക്കാർ ഇവിടെയുണ്ട് എന്നാണ് കണക്കെങ്കിലും ഒരു ദശലക്ഷത്തിലധികം ആളുകൾ താമസിക്കുന്നുണ്ട് എന്നാണ് അനൗദ്യോഗിക കണക്കുകൾ സൂചിപ്പിക്കുന്നത്. ഔദ്യോഗിക സെൻസസ് നടന്നിട്ടില്ലാത്തതിനാൽ എത്രപേർ മക്കോകോയിൽ താമസിക്കുന്നുവെന്ന് പറയാൻ പ്രയാസമാണ്.
ഘടന
അഞ്ച് അടിയിൽ കൂടുതൽ വെള്ളമുള്ള ലാഗോസ് ലഗൂണുകളിൽ മരക്കാലുകളിൽ കുത്തി നിർത്തിയ അസ്ഥിവാരങ്ങളിലും, പൊള്ളയായ വസ്തുക്കൾ അടുക്കിക്കൂട്ടി നിർമ്മിച്ച ജലോപരിതലങ്ങളിലും മരപ്പലകകകളും പ്ലാസ്റ്റിക് ഷീറ്റുകളും വലിച്ച് കെട്ടിയുണ്ടാക്കിയ കുടിലുകളാണ് ചേരികളിലധികവും.
പൊളിഞ്ഞ പ്ളാസ്റ്റിക് ടാങ്കുകളും കൊതുമ്പു വള്ളങ്ങളും തോണികളും വലിയപാത്രങ്ങളും വരെ സഞ്ചാരാവശ്യത്തിനുപയോഗിക്കുന്ന ചേരിനിവാസികൾ മുഴുവനും മത്സ്യബന്ധനവുമായി ബന്ധപ്പെട്ട ജോലികളിൽ ഉപജീവനം നടത്തുന്നവരാണ്.
സാമൂഹിക ഘടന
പത്തൊൻപതാം നൂറ്റാണ്ടിന്റെ അവസാനത്തിൽ എഗൂൺ വംശീയ വിഭാഗത്തിൽ നിന്നുള്ള കുടിയേറ്റക്കാർ ഇവിടേയ്ക്ക് കുടിയേറുകയും ഒരു മത്സ്യബന്ധന ഗ്രാമമാക്കി നിലനിർത്തുകയുമായിരുന്നു. ക്രമേണ ജനസംഖ്യ വർദ്ധിക്കുകയും കര ഭൂമി തീരുകയും ചെയ്തതോടെ അവർ വെള്ളത്തിലേക്ക് നീങ്ങി, ജലോപരിതലത്തിൽ കുടിലുകൾ സ്ഥാപിക്കുകയും ചെയ്തു. ഇന്ന് നൈജീരിയയുടെ തീരത്തുള്ള വിവിധതരം നദീതട സമുദായങ്ങളിൽ നിന്നുള്ളവരുടെയും അയൽരാജ്യങ്ങളിലെ മൽസ്യബന്ധന സമുദായങ്ങളിൽ നിന്നുള്ളവരുടെയും ഒരു ചേരിയായി മക്കോക്കോ മാറി. കരയിലും വെള്ളത്തിലും പരന്നുകിടക്കുന്ന ആറ് വ്യത്യസ്ത ഗ്രാമങ്ങളാണ് ഇപ്പോൾ നിലവിലുള്ളത്. ഫ്രഞ്ച്, ഇംഗ്ലീഷ്, യൊറുബ, എഗുൻ എന്നീ ഭാഷകൾ സംസാരിക്കുന്നു. ഫ്‌ളോട്ടിംഗ് നഴ്‌സറികൾ സ്ക്കൂളുകൾ പള്ളികൾ തുടങ്ങിയവ എല്ലാം ജലോപരിതലത്തിൽ പ്രാകൃതമായ രീതിയിലെങ്കിലും സജ്ജീകരിച്ച ചേരി നിവാസികൾ സാമൂഹികവും സംസ്ക്കാരപരവുമായ തനതു ശൈലികൾ നിലനിർത്തി വരുന്നു. ചേരിയുടെ വിവിധ ഭാഗങ്ങളിൽ അദ്ധ്യക്ഷത വഹിക്കുന്നത് പ്രാദേശിക തലവന്മാരാണ്, അവർ ബാലെസ് എന്നറിയപ്പെടുന്നു.
ചേരിനിർമ്മാർജ്ജനത്തിനായുള്ള സർക്കാർ ഇടപെടൽ
ലാഗോസിന്റെ തീരത്ത് സ്ഥിതിചെയ്യുന്ന മൂന്നാമത്തെ മെയിൻ‌ലാൻ‌ഡ് പാലത്തിന് കുറുകെയുള്ള ചേരി പ്രദേശം ലാഗോസ് ഗവണ്മെന്റിൻറെ സൗന്ദര്യ സങ്കല്പങ്ങൾക്കേറ്റ നീറുന്ന പ്രശ്നമാണ്. അതുകൊണ്ട് തന്നെ ഏതു വിധേനയും ഒഴിപ്പിച്ചെടുക്കാനുള്ള സർക്കാർ ശ്രമങ്ങൾ ഇത് വരെ ഫലാം കണ്ടിട്ടില്ല.
2012 ജൂലൈ 16 ന്, ലാഗോസ് സംസ്ഥാന വാട്ടർഫ്രണ്ട് ഇൻഫ്രാസ്ട്രക്ചർ ഡെവലപ്‌മെന്റ് മന്ത്രാലയം താമസക്കാർക്ക് കുടിയൊഴിക്കൽ നോട്ടീസ് നൽകി, മൂന്ന് ദിവസത്തിനകം പൊളിച്ച് നീക്കാനുള്ള നടപടികൾ ആരംഭിച്ചു. സായുധമായ സർക്കാർ നടപടികളിൽ ഒരാൾ മരിക്കുകയും മൂവായിരത്തോളം പേർക്ക് വീട് നഷ്ടപ്പെടുകയും ചെയ്തു. സന്നദ്ധസംഘടനകളും മനുഷ്യാവകാശ സംഘടനകളും ഇടപെടുകയും ചേരിനിർമ്മാർജ്ജനം നിർത്തിവയ്ക്കുകയും മക്കോക്കോയ്ക്കായി പുനരുജ്ജീവന പദ്ധതികൾ ആവിഷ്കരിക്കുകയും  ലാഗോസ് സംസ്ഥാന നഗര, ഭൗതിക ആസൂത്രണ മന്ത്രാലയത്തിന് സമർപ്പിക്കുകയും ചെയ്തു.
അവലംബം
വർഗ്ഗം:ആഫ്രിക്കയുടെ ഭൂമിശാസ്ത്രം
ആൻ ഹാതവേ
ഒരു അമേരിക്കൻ ചലച്ചിത്ര അഭിനേത്രിയാണ് ആൻ ഹാതവേ എന്നറിയപ്പെടുന്ന ആൻ ജാക്വലിൻ ഹാതവേ (ജനനം: 1982 നവംബർ 12). നാടകവേദിയിൽ നിരവധി തവണ പ്രത്യക്ഷപ്പെട്ടതിനു ശേഷം ഗെറ്റ് റിയൽ എന്ന ടെലിവിഷൻ പരമ്പരയിൽ ആൻ ഹാതവേ അഭിനയിച്ചു. ഡിസ്നി ചലച്ചിത്രമായ ദ പ്രിൻസസ് ഡയറീസിലെ മിയ തെർമോപോളിസിനെ അവതരിപ്പിച്ചതിലൂടെയാണ് ഹാതവേ പ്രശസ്തയാവുന്നത്. 2008ൽ പുറത്തിറങ്ങിയ റേച്ചൽ ഗെറ്റിംഗ് മാരീഡ് എന്ന ചിത്രത്തിന് ഹാതവേക്ക് മികച്ച നടിക്കുള്ള അക്കാഡമി അവാർഡ് നാമനിർദ്ദേശമടക്കം നിരവധി പുരസ്കാരങ്ങൾ ലഭിച്ചു. 2012ൽ ഹാതവേ ടോം ഹൂപ്പറുടെ ലെസ് മിസറബിൾസിൽ ഫാന്റൈൻ എന്ന കഥാപാത്രത്തെ അവതരിപ്പിച്ചു. ഈ കഥാപാത്രത്തിന് മികച്ച സഹനടിക്കുള്ള അക്കാദമി, ബാഫ്ത, ഗോൾഡൻ ഗ്ലോബ്, സ്ക്രീൻ ആക്റ്റേഴ്സ് ഗിൽഡ് പുരസ്കാരങ്ങൾ ഹാതവേക്ക് ലഭിച്ചു. 2006ലെ പീപ്പിൾ മാഗസിന്റെ 50 സുന്ദര വ്യക്തിത്വങ്ങളിൽ ഒരാളായിരുന്നു ആൻ ഹാതവേ.
പുറം കണ്ണികൾ
വർഗ്ഗം:1982-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:നവംബർ 12-ന് ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ നാടകനടിമാർ
ഹൈഡ്രജൻ അയോഡൈഡ്
ഒരു ഡയറ്റോമിക് തന്മാത്രയും ഹൈഡ്രജൻ ഹാലൈഡുമാണ് ഹൈഡ്രജൻ അയോഡൈഡ്. ഇതിന്റെ ജലീയലായനികളെ, ഹൈഡ്രോഅയോഡിക് ആസിഡ് അല്ലെങ്കിൽ ഹൈഡ്രിയോഡിക് ആസിഡ് എന്ന് വിളിക്കുന്നു. എന്നിരുന്നാലും, ഹൈഡ്രജൻ അയോഡൈഡും ഹൈഡ്രോഅയോഡിക് ആസിഡും വ്യത്യസ്തമാണ്. ആദ്യത്തേത് സാധാരണ അവസ്ഥയിൽ വാതകമാണ്, അതേസമയം രണ്ടാമത്തേത് വാതകത്തിന്റെ ജലീയ ലായനിയാണ്. അവ പരസ്പരം മാറ്റാവുന്നവയാണ്. അയോഡിന്റെ പ്രാഥമിക ഉറവിടങ്ങളിലൊന്നായി HI ഉപയോഗിക്കുന്നു.
ഹൈഡ്രജൻ അയഡിഡിന്റെ ഗുണങ്ങൾ
ഓക്സിജനുമായി പ്രതിപ്രവർത്തിച്ച് ജലവും അയോഡിനും നൽകുന്ന നിറമില്ലാത്ത വാതകമാണ് ഹൈഡ്രജൻ അയോഡൈഡ്. ഇത് ജലത്തിൽ ലയിക്കുന്നതിനാൽ ഹൈഡ്രോഅയോഡിക് ആസിഡ് ഉണ്ടാക്കുന്നു. ഒരു ലിറ്റർ ജലം 425 ലിറ്റർ ഹൈഡ്രജൻ അയോഡൈഡ് ലയിപ്പിക്കും.
ഹൈഡ്രോഅയോഡിക് ആസിഡ്
ഹൈഡ്രോഅയോഡിക് ആസിഡ് ശുദ്ധമായ ഹൈഡ്രജൻ അയഡൈഡല്ല, മറിച്ച് അത് അടങ്ങിയിരിക്കുന്ന മിശ്രിതമാണ്. വാണിജ്യ "സാന്ദ്രീകൃത" ഹൈഡ്രോഅയോഡിക് ആസിഡിൽ പിണ്ഡം അനുസരിച്ച് 48–57% ഹൈഡ്രജൻ അയോഡൈഡ് അടങ്ങിയിട്ടുണ്ട്. ആനയോണിന് മുകളിലുള്ള അയോണിക് ചാർജ് വ്യാപിക്കുന്നതാണ് ഉയർന്ന അസിഡിറ്റിക്ക് കാരണം. അയോഡിൻ അയോണിന്റെ വ്യാസം  മറ്റ് സാധാരണ ഹാലൈഡുകളിലേതിനേക്കാൾ വളരെ കൂടുതലാണ്. ഇത് നെഗറ്റീവ് ചാർജ് കൂടുതൽ ഭാഗത്ത് നൽകുന്നു. ഇതിനു വിപരീതമായി, ക്ലോറൈഡ് അയോൺ വളരെ ചെറുതാണ്, അതായത് അതിന്റെ നെഗറ്റീവ് ചാർജ് കൂടുതൽ കേന്ദ്രീകരിക്കപ്പെടുന്നു. ഇത് പ്രോട്ടോണും ക്ലോറൈഡ് അയോണും തമ്മിലുള്ള ശക്തമായ പ്രതിപ്രവർത്തനത്തിലേക്ക് നയിക്കുന്നു. ഈ ദുർബലമായ H + ··· I - എച്ച്ഐയിലെ പ്രതിപ്രവർത്തനം അയോണിൽ നിന്ന് പ്രോട്ടോണിനെ വേർപെടുത്താൻ സഹായിക്കുന്നു, കൂടാതെ ഹൈഡ്രോഹൈലൈഡുകളുടെ ഏറ്റവും ശക്തമായ ആസിഡാണ് എച്ച്ഐ.
സിന്തസിസ്
ഹൈഡ്രജൻ അയോഡൈഡിന്റെ വ്യാവസായിക നിർമ്മാണത്തിൽ, ഹൈഡ്രാസൈനുമായുള്ള അയഡിന്റെ പ്രതിപ്രവർത്തനം ഉൾപ്പെടുന്നു, ഇത് നൈട്രജൻ വാതകം സ്വതന്ത്രമാക്കുന്നു.
അയോഡിന്റെ ജലീയ ലായനിയിലൂടെ ഹൈഡ്രജൻ സൾഫൈഡ് വാതകം ബബിൾ ചെയ്ത് ഹൈഡ്രോഅയോഡിക് ആസിഡും മൂലക സൾഫറും നിർമ്മിച്ച്  ഹൈഡ്രജൻ അയോഡൈഡ് തയ്യാറാക്കാനുള്ള മറ്റൊരു മാർഗ്ഗമാണ്
കൂടാതെ, ഹൈഡ്രജൻ, അയോഡിൻ എന്നിവ സംയോജിപ്പിച്ച്  അയോഡൈഡ്  തയ്യാറാക്കാം:
ഉയർന്ന ശുദ്ധതയുള്ള സാമ്പിളുകൾ സൃഷ്ടിക്കുന്നതിന് സാധാരണയായി ഈ രീതി ഉപയോഗിക്കുന്നു.
പ്രധാന പ്രതികരണങ്ങളും ഉപയോഗങ്ങളും
ഹൈഡ്രജൻ അയഡിഡിന്റെ ലായനികൾ വായുവിലൂടെ എളുപ്പത്തിൽ ഓക്സീകരിക്കപ്പെടുന്നു:
HBr, HCl എന്നിവ പോലെ, HI ആൽ‌ക്കീനുകളിലേക്ക് ചേർക്കുന്നു:
പ്രാഥമിക ആൽക്കഹോളുകളെ ആൽക്കൈൽ ഹാലൈഡുകളാക്കി മാറ്റാൻ ഓർഗാനിക് കെമിസ്ട്രിയിൽ ഹൈഡ്രജൻ അയോഡൈഡ്  ഉപയോഗിക്കുന്നു.
മറ്റ് ഹൈഡ്രജൻ ഹാലൈഡുകളേക്കാൾ ഹൈഡ്രജൻ അയോഡൈഡ് ആണ് അഭികാമ്യം, കാരണം ബ്രോമൈഡിനേക്കാളും ക്ലോറൈഡിനേക്കാളും അയോഡിഡ് അയോൺ  മികച്ച ന്യൂക്ലിയോഫൈലാണ്. അതിനാൽ പ്രതിപ്രവർത്തനം കുറഞ്ഞ താപനിലയിൽ നടക്കുന്നു.
ഈഥറിനെ ആൽകൈൽ അയോഡൈഡുകളായും ആൽക്കഹോളുകളായും മാറ്റുന്നതിന് ഹൈഡ്രജൻ അയോഡൈഡ് ഉപയോഗിക്കാം.
ആധുനിക മാനദണ്ഡങ്ങൾക്കനുസൃതമായി ഓർഗാനിക് കെമിസ്ട്രിയുടെ ചരിത്രത്തിന്റെ തുടക്കത്തിൽ തന്നെ ഹൈഡ്രജൻ അയോഡൈഡ് ഒരു റെഡ്യൂസിംഗ് ഏജന്റായി ഉപയോഗിച്ചിരുന്നു. കാർബോണൈൽ ഗ്രൂപ്പുകളുള്ള ബെൻസിൽ ആൽക്കഹോളുകളുടെയും ആൽക്കഹോളുകളുടെയും കാര്യത്തിൽ, ഹൈഡ്രജൻ അയോഡൈഡ്  ഉപയോഗിച്ച് അനുബന്ധ ഹൈഡ്രോകാർബൺ ഉൽപ്പന്നത്തിന്റെ അളവ് മെച്ചപ്പെടുത്താൻ സാധിക്കുന്നു.
ബാഹ്യ ലിങ്കുകൾ
വർഗ്ഗം:നിരോക്സീകാരികൾ വർഗ്ഗം:ധാതു അമ്ലങ്ങൾ വർഗ്ഗം:ഹൈഡ്രജൻ സം‌യുക്തങ്ങൾ
ലുല്ലില്ലാക്കോയിലെ കുട്ടികൾ
2001 ജൂൺ 20-ന്, അർജന്റീനയുടെ നാഷണൽ കമ്മീഷൻ ഓഫ് മ്യൂസിയങ്ങൾ, സ്മാരകങ്ങൾ, ചരിത്ര സ്ഥലങ്ങൾ എന്നിവ ലുല്ലൈലാക്കോയുടെ കുട്ടികളെ അർജന്റീനയുടെ ദേശീയ ചരിത്ര സ്വത്തായി പ്രഖ്യാപിച്ചു. 2007 മുതൽ അർജന്റീന നഗരമായ സാൾട്ടയിലെ ഹൈ ആൾട്ടിറ്റ്യൂഡ് ആർക്കിയോളജി മ്യൂസിയത്തിൽ മമ്മികൾ പ്രദർശിപ്പിച്ചിട്ടുണ്ട്.
പശ്ചാത്തലം
ലഘുചിത്രം| 15-ഉം 16-ഉം നൂറ്റാണ്ടുകളിലെ [[ഇൻക സാമ്രാജ്യം|ഇൻക സാമ്രാജ്യത്തിന്റെ വികാസത്തിന്റെ ഭൂപടം]] ഇൻക സാമ്രാജ്യം ( ക്യുചുവ : തവാന്റിൻസുയു, "നാല് പ്രദേശങ്ങൾ ), കൊളംബിയന് മുമ്പുള്ള അമേരിക്കയിലെ ഏറ്റവും വലിയ സാമ്രാജ്യമായിരുന്നു, 16-ആം നൂറ്റാണ്ടിന്റെ തുടക്കത്തിൽ ലോകത്തിലെ ഏറ്റവും വലിയ സാമ്രാജ്യം. പതിമൂന്നാം നൂറ്റാണ്ടിൽ ആധുനിക പെറുവിലെ ആൻഡീസ് പർവതനിരകളിൽ ഉയർന്ന കുസ്കോ നഗരത്തിന് ചുറ്റുമുള്ള പ്രദേശത്താണ് സാമ്രാജ്യം ഉടലെടുത്തത്. 15-ആം നൂറ്റാണ്ടിന്റെ പകുതി വരെ ഇൻക നാഗരികത ഭൂമിശാസ്ത്രപരമായി വളരെയധികം വികസിച്ചില്ല. എന്നിരുന്നാലും 1438-ൽ പച്ചകുട്ടിയുടെ ഭരണത്തിൻ കീഴിൽ ആരംഭിച്ച ഇൻക തെക്കേ അമേരിക്കയിലുടനീളം ആൻഡീസ് പർവതനിരകളിലൂടെ വ്യാപിച്ചു, വഴിയിൽ പ്രാദേശിക ജനങ്ങളെ കീഴടക്കുകയും ഒരു നൂറ്റാണ്ടിൽ താഴെ കാലയളവിൽ ഒരു വലിയ ഭൂസാമ്രാജ്യത്തെ ഉറപ്പിക്കുകയും ചെയ്തു. 1530-ഓടെ ഇൻക സാമ്രാജ്യം അതിന്റെ പരമാവധി ഭൂമിശാസ്ത്രപരമായ വ്യാപ്തിയിലെത്തി, തുടർന്ന് 1533-ൽ കുസ്‌കോയുടെ പതനത്തിൽ ദ്രുതഗതിയിലുള്ള തകർച്ച ആരംഭിച്ചു, സ്പെയിൻകാരെ കീഴടക്കി ചക്രവർത്തിയായ അറ്റാഹുവൽപ വധിക്കപ്പെട്ടു.
കപ്പാക്കോച്ച അല്ലെങ്കിൽ ഖപാക് ഹുച്ച എന്ന് വിളിക്കപ്പെടുന്ന ശിശുബലി, ഇൻക മതത്തിന്റെ ഒരു പ്രധാന ഭാഗമായിരുന്നു, സാപ്പ ഇൻകയുടെ മരണം പോലുള്ള പ്രധാന സംഭവങ്ങളെ അനുസ്മരിക്കാൻ പലപ്പോഴും ഇത് ഉപയോഗിച്ചിരുന്നു. ക്ഷാമകാലത്ത് ദേവന്മാർക്കുള്ള വഴിപാടായും സംരക്ഷണം അഭ്യർത്ഥിക്കാനുള്ള മാർഗമായും നരബലി ഉപയോഗിച്ചു. ഇൻക ചക്രവർത്തിയുടെ നേരിട്ടുള്ള അംഗീകാരത്തോടെ മാത്രമേ യാഗം സാധ്യമാകൂ. വിശാലമായ ഇൻക സാമ്രാജ്യത്തിന്റെ എല്ലാ ഭാഗത്തുനിന്നും കുട്ടികളെ തിരഞ്ഞെടുത്തു, പ്രാഥമികമായി അവരുടെ "ശാരീരിക പൂർണ്ണത" അടിസ്ഥാനമാക്കിയാണ് തിരഞ്ഞെടുത്തത്. യാഗത്തിനായി തിരഞ്ഞെടുക്കപ്പെട്ട കുട്ടികൾ പൊതുവെ "പ്രഭുക്കന്മാരുടെയും പ്രാദേശിക ഭരണാധികാരികളുടെയും പുത്രന്മാരും പുത്രിമാരും" ആയിരുന്നു. പിന്നീട് അവരെ നൂറുകണക്കിന് അല്ലെങ്കിൽ ആയിരക്കണക്കിന് മൈലുകൾ തലസ്ഥാനമായ കുസ്കോയിലേക്ക് കൊണ്ടുപോയി, അവിടെ അവർ പ്രധാനപ്പെട്ട ശുദ്ധീകരണ ചടങ്ങുകൾക്ക് വിധേയമായിരുന്നു. അവിടെ നിന്ന് കുട്ടികളെ ബലിയർപ്പിക്കാൻ സാമ്രാജ്യത്തിലുടനീളം ഉയർന്ന മലമുകളിലേക്ക് അയച്ചു. പരമ്പരാഗത ഇൻക വിശ്വാസമനുസരിച്ച്, ബലിയർപ്പിക്കപ്പെടുന്ന കുട്ടികൾ യഥാർത്ഥത്തിൽ മരിക്കുന്നില്ല, പകരം അവരുടെ പൂർവ്വികർക്കൊപ്പം മലമുകളിൽ നിന്ന് ഭൂമിയെ നിരീക്ഷിക്കുന്നു. ഒരു ത്യാഗമായി മരിക്കുന്നത് വലിയ ബഹുമതിയായി ഇങ്കകൾ കണക്കാക്കി.
ശ്മശാന സ്ഥലം
6739 m സ്ട്രാറ്റോവോൾക്കാനോയാണ് ലുല്ലില്ലാക്കോ ഉയരം. ചിലിയെയും അർജന്റീനയെയും വേർതിരിക്കുന്ന ആധുനിക അതിർത്തിയിലെ ആൻഡീസ് പർവതനിരകളിലാണ് ഇത് സ്ഥിതി ചെയ്യുന്നത്. കണ്ടെത്തുന്ന സമയത്ത് ഈ
സ്ഥലം അഞ്ചടി മണ്ണും പാറയും കൊണ്ട് മൂടിയിരുന്നു.
മമ്മികൾ കണ്ടെത്തിയ സ്ഥലത്തെ "ലോകത്തിലെ ഏറ്റവും ഉയർന്ന പുരാവസ്തു സ്ഥലം" എന്ന് വിശേഷിപ്പിക്കുന്നു.
ഭൂമിയിലെ ഏറ്റവും വരണ്ട ധ്രുവേതര മരുഭൂമിയായ അറ്റകാമ മരുഭൂമിയിലാണ് ലുല്ലില്ലാക്കോ സ്ഥിതി ചെയ്യുന്നത്. 500 വർഷമായി മമ്മികൾ മികച്ച രീതിയിൽ സംരക്ഷിക്കപ്പെടുന്നതിനുള്ള ഒരു പ്രധാന കാരണം വായുവിന്റെ കടുത്ത വരൾച്ചയാണ്. വരൾച്ചയും താഴ്ന്ന താപനിലയും മനുഷ്യന്റെ അവശിഷ്ടങ്ങളുടെ ദ്രവീകരണ നിരക്ക് ഗണ്യമായി കുറയ്ക്കുമെന്ന് പറ
യപ്പെടുന്നു, ലുല്ലൈലാക്കോയുടെ ഉച്ചകോടിയിലെ അങ്ങേയറ്റത്തെ പാരിസ്ഥിതിക സാഹചര്യങ്ങൾ സംരക്ഷണത്തിന് വളരെ സഹായകമാണ്.
വീണ്ടും കണ്ടെത്തൽ
ലഘുചിത്രം| ലുല്ലില്ലാക്കോയുടെ മുകളിലുള്ള ഒരു [[പുരാവസ്തുശാസ്ത്രം|പുരാവസ്തു സൈറ്റ്]] 1999-ൽ ജോഹാൻ റെയ്ൻഹാർഡും അദ്ദേഹത്തിന്റെ ഗവേഷകരും ചേർന്ന് ഇൻകയുടെ ആചാരപരമായ ബലി സ്ഥലങ്ങൾക്കായി ഉയർന്ന ആൻഡീസിലേക്ക് പുറപ്പെട്ടു. മൂന്ന് ദിവസം തിരച്ചിൽ നടത്തിയ റെയ്ൻഹാർഡിന്റെ സംഘം മൂന്ന് മമ്മികളുള്ള ഒരു ശവക്കുഴി കണ്ടെത്തി: രണ്ട് പെൺകുട്ടികളും ഒരു ആൺകുട്ടിയും. നിരവധി സ്വർണം, ഷെൽ, വെള്ളി പ്രതിമകൾ, തുണിത്തരങ്ങൾ, മൺപാത്രങ്ങൾ എന്നിവയും കണ്ടെത്തി. മരണശേഷം ഇളയ പെൺകുട്ടിയുടെ ശരീരത്തിൽ ഇടിമിന്നലേറ്റ് അവളുടെ ശരീരത്തിൽ പ്രത്യേകിച്ച് മുഖത്തും തോളിലും പൊള്ളലേറ്റു. മറ്റ് രണ്ട് മമ്മികളെ ബാധിച്ചിട്ടില്ല. വിലപിടിപ്പുള്ള ലോഹങ്ങളും തുണിത്തരങ്ങളും കൊണ്ട് നിർമ്മിച്ച പ്രതിമകൾ കല്ലറകളിൽ നിന്ന് കണ്ടെത്തിയ നിരവധി സാധനങ്ങളിൽ ഉൾപ്പെടുന്നു.
പലതവണ പര്യവേഷണം പരാജയത്തിന്റെ അടുത്തെത്തി. അടുത്തുള്ള താഴ്ന്ന പർവതങ്ങൾ പര്യവേക്ഷണം ചെയ്യാൻ ചെലവഴിച്ച ഒരു മാസമുൾപ്പെടെ നീണ്ട അക്ലിമൈസേഷൻ പ്രക്രിയയ്ക്ക് ശേഷം, കയറ്റത്തിലുടനീളം നിരവധി ക്യാമ്പുകൾ സ്ഥാപിച്ച ശേഷം ടീം ഒടുവിൽ ലുള്ളില്ലാക്കോയുടെ കൊടുമുടിയെ സമീപിച്ചു. ഈ പര്യവേഷണത്തിൽ ഉടനീളം ഗവേഷകർ 70 mph വേഗത്തിലുള്ള ശക്തമായ കാറ്റിനെ ധൈര്യത്തോടെ നേരിട്ടു. തീവ്രമായ താപനില, ഒരു ഘട്ടത്തിൽ -40 C ആയി കുറയുന്നു അവരുടെ അവസാന ക്യാമ്പിൽ, 6,600 m ഉയരത്തിൽ, ഒരു കൊടുങ്കാറ്റ് പൊട്ടി നാല് ദിവസം നീണ്ടുനിന്നു. റെയ്ൻഹാർഡ് പറയുന്നതനുസരിച്ച്, അന്വേഷണത്തിൽ തുടരണമെന്ന് സൂചിപ്പിക്കുന്ന ഒരു കൃത്രിമ പാളി സൈറ്റിൽ കണ്ടെത്തിയപ്പോൾ ടീം "[വഴങ്ങാൻ പോവുകയായിരുന്നു". ഗവേഷകർ കൃത്രിമ പാളിയെ പിന്തുടർന്നു, അത് ഒടുവിൽ അവരെ മമ്മികളിൽ ഒന്നിന്റെ അടക്കം ചെയ്യുന്നതിൽ എത്തിച്ചു.
മമ്മികൾ
ലഘുചിത്രം| പ്രദർശനത്തിൽ ലാ ഡോൺസെല്ല ലുല്ലൈലാക്കോ ശ്മശാന സ്ഥലത്ത് മൂന്ന് മമ്മികൾ കണ്ടെത്തി: ലാ ഡോൺസെല്ല (കന്യക), ലാ നിനാ ഡെൽ റയോ (മിന്നൽ പെൺകുട്ടി), എൽ നിനോ (ആൺകുട്ടി). ഒരിക്കൽ പർവതത്തിന്റെ മുകളിൽ അവരെ ഉറങ്ങാൻ അനുവദിച്ചു, തുടർന്ന് 1.5 m ഒരു ചെറിയ ശവകുടീരത്തിൽ സ്ഥാപിച്ചു. ഭൂഗർഭത്തിൽ, അവിടെ അവരെ മരിക്കാൻ വിട്ടു. കൂടാതെ, ബലിയർപ്പിക്കുന്നതിന് മുമ്പ് അവർക്ക് ഉയർന്ന പ്രോട്ടീൻ അടങ്ങിയ ഭക്ഷണം നൽകിയിരുന്നു.
കണ്ടെത്തുമ്പോൾ മമ്മികൾ അസാധാരണമായ അവസ്ഥയിലായിരുന്നു. മമ്മികൾ "ഇതുവരെ കണ്ടെത്തിയതിൽ വച്ച് ഏറ്റവും മികച്ച സംരക്ഷിത ഇൻക മമ്മികളായി കാണപ്പെടുന്നു" എന്ന് റെയ്ൻഹാർഡ് പറഞ്ഞു, കൂടാതെ കൈകൾ വ്യക്തിഗത രോമങ്ങൾ വരെ പൂർണ്ണമായും സംരക്ഷിക്കപ്പെട്ടിട്ടുണ്ടെന്നും പറഞ്ഞു. ആന്തരികാവയവങ്ങൾ അപ്പോഴും കേടുകൂടാതെയിരിക്കുകയും ഹൃദയങ്ങളിലൊന്നിൽ അപ്പോഴും തണുത്തുറഞ്ഞ രക്തം അടങ്ങിയിരുന്നു. നിർജ്ജലീകരണം സംഭവിക്കുന്നതിന് മുമ്പ് മമ്മികൾ മരവിച്ചതിനാൽ, തുറന്നുകാട്ടപ്പെട്ട മനുഷ്യ അവശിഷ്ടങ്ങളുടെ സാധാരണമായ അവയവങ്ങളുടെ നിർജ്ജലീകരണവും ചുരുങ്ങലും ഒരിക്കലും നടന്നിട്ടില്ല.
ലാ ഡോൺസെല്ല
ഏറ്റവും പ്രായം കൂടിയ മമ്മി, ഏകദേശം പതിനഞ്ച് വയസ്സ് പ്രായമുള്ള ഒരു പെൺകുട്ടിയെ ലാ ഡോൺസെല്ല എന്ന് വിളിച്ചിരുന്നു. അവൾ "ലുല്ലില്ലാക്കോയുടെ കന്യക" എന്നറിയപ്പെടുന്നു. പരിശോധനയിൽ അവളുടെ ശ്വാസകോശത്തിൽ ബാക്ടീരിയ അണുബാധ കണ്ടെത്തി. തൂവലുകൾ കൊണ്ട് അലങ്കരിച്ച ശിരോവസ്ത്രത്തോടൊപ്പം മുടി നന്നായി പിന്നിയ വസ്ത്രവും അവൾ ധരിച്ചിരുന്നു. അവൾ ഉറക്കത്തിൽ മരിച്ചു.
ലാ ഡോൺസെല്ല ഒരു അക്ല അല്ലെങ്കിൽ സൺ വെർജിൻ ആണെന്ന് വിശ്വസിക്കപ്പെടുന്നു - അവൾ ഒരു കന്യകയായിരുന്നു, ഏകദേശം പത്ത് വയസ്സുള്ളപ്പോൾ, രാജകീയ ഭാര്യമാരും പുരോഹിതന്മാരും ത്യാഗികളും ആയിത്തീരുന്ന മറ്റ് പെൺകുട്ടികളോടും സ്ത്രീകളോടും ഒപ്പം ജീവിക്കാൻ തിരഞ്ഞെടുക്കപ്പെടുകയും വിശുദ്ധീകരിക്കപ്പെടുകയും ചെയ്തു. ഇൻക സമൂഹത്തിലെ ആചാരപരമായ യാഗം ആരോഗ്യം, സമൃദ്ധമായ വിളവെടുപ്പ്, അനുകൂല കാലാവസ്ഥ എന്നിവ ഉറപ്പാക്കാൻ ഉദ്ദേശിച്ചുള്ളതാണ്.
ലാ നിനാ ഡെൽ റായോ
ബലിയർപ്പിക്കുമ്പോൾ ലാ നിനാ ഡെൽ റായോയ്ക്ക് ഏകദേശം ആറ് വയസ്സായിരുന്നു. മരണശേഷം ഉണ്ടായ ഇടിമിന്നലിൽ അവളുടെ മുഖവും ഒരു ചെവിയും തോളിന്റെ ഒരു ഭാഗവും തകർന്നു. അവളുടെ തല ഉയർത്തി തെക്ക് പടിഞ്ഞാറ് അഭിമുഖമായിരുന്നു. അവൾ പരമ്പരാഗത ഇളം തവിട്ട് നിറത്തിലുള്ള അക്‌സു വസ്ത്രം ധരിച്ചിരുന്നു, അവളുടെ തലയും ശരീരത്തിന്റെ ഒരു ഭാഗവും കട്ടിയുള്ള കമ്പിളി പുതപ്പിൽ പൊതിഞ്ഞിരുന്നു. കൂടാതെ, അവളുടെ ശരീരം മുഴുവൻ മറ്റൊരു പുതപ്പിൽ പൊതിഞ്ഞിരുന്നു, ഇത് ചുവപ്പും മഞ്ഞയും കൊണ്ട് എംബ്രോയ്ഡറി ചെയ്തു. അവളുടെ തലയോട്ടി മനപ്പൂർവ്വം നീട്ടിയതായി തോന്നുന്നു.
ലാ നിനാ ഡെൽ റയോയെ എൽ നിനോയേക്കാൾ കുറച്ച് മാത്രമേ ചികിത്സിച്ചിട്ടുള്ളൂവെങ്കിലും ലാ ഡോൺസെല്ലയെ ചികിത്സിച്ച പരിചരണമില്ലാതെയാണ് കാണുന്നത്. ഇടത്ത്‌|ലഘുചിത്രം| എൽ നിനോ
എൽ നിനോ
ബലിയറുക്കപ്പെടുമ്പോൾ നാലിനും അഞ്ചിനും ഇടയിൽ പ്രായമുള്ള എൽ നിനോയുടെ ശരീരം, [1] ചില വാരിയെല്ലുകളും ഇടുപ്പെല്ലുകളും സ്ഥാനഭ്രംശം സംഭവിച്ചതിനാൽ, ദൃഡമായി പൊതിഞ്ഞിരുന്നു. അവന്റെ വസ്ത്രത്തിൽ ഛർദ്ദിയും രക്തവും കണ്ടെത്തിയതിനാൽ സമ്മർദ്ദത്തിലാണ് അദ്ദേഹം മരിച്ചത്. അവന്റെ മുടിയിൽ നീറ്റുകളുടെ ബാധയും കാണപ്പെട്ടു.[2] കെട്ടിയ ഏക കുട്ടിയായിരുന്നു. ഗര്ഭപിണ്ഡത്തിന്റെ സ്ഥാനത്ത് കിടന്ന്, ചാരനിറത്തിലുള്ള കുപ്പായവും വെള്ളി വളയും തുകൽ ഷൂസും ധരിച്ച് ചുവപ്പും തവിട്ടുനിറത്തിലുള്ള പുതപ്പും ധരിച്ചിരുന്നു.[3] എൽ നിനോയുടെ തലയോട്ടി ലാ നിനാ ഡെൽ റായോയുടെ തലയോട്ടിക്ക് സമാനമായി ചെറുതായി നീളമേറിയതായിരുന്നു.[4]  കെട്ടിയിട്ട രീതി കാരണം ശ്വാസം മുട്ടി മരിച്ചതാകാമെന്നാണ് കരുതുന്നത്.[അവലംബം ആവശ്യം] f.t. . d.
ചെറിയ വസ്‌തുക്കളുടെ ഒരു ശേഖരത്തോടൊപ്പമാണ് എൽ നിനോ അടക്കം ചെയ്‌തത്, അവയിൽ ചിലത് നന്നായി വസ്ത്രം ധരിച്ച മനുഷ്യർ ലാമകളുടെ കാരവാനുകൾ ഓടിക്കുന്നതായി ചിത്രീകരിക്കുന്നു. ഒരു കമ്പിളി കവിണ അവന്റെ തലയിൽ ചുറ്റി; മഴയുടെ വരവ് ത്വരിതപ്പെടുത്തുന്നതിന് വരണ്ട സീസണിന്റെ അവസാനത്തിൽ തടാകങ്ങളിലേക്ക് കല്ലുകൾ എറിയുന്നതിനുള്ള ഒരു ആചാരപരമായ പ്രവർത്തനത്തിൽ പുരുഷന്മാർ കവിണകൾ ഉപയോഗിച്ചിരുന്നു.
ശാസ്ത്രീയ വിശകലനം
ലാ ഡോൺസെല്ലയുടെ മുടിയുടെ ബയോകെമിക്കൽ വിശകലനം അനുസരിച്ച്, ബലി കർമ്മം ആരംഭിക്കുന്നതിന് മുമ്പ് കുട്ടികൾക്ക് മദ്യവും കൊക്കയും ചേർത്ത് മയക്കുമരുന്ന് നൽകിയിരുന്നു. ലാ ഡോൺസെല്ലയെ കൊക്ക ഇലകളും ചിച്ച എന്നറിയപ്പെടുന്ന ചോളം ബിയറും മയക്കുമരുന്ന് നൽകിയിരുന്നു. ഈ മൂന്ന് യാഗങ്ങളും ആചാരത്തിന് മുമ്പ് ഗണ്യമായ അളവിൽ ഈ പദാർത്ഥങ്ങൾ കഴിച്ചിരുന്നുവെങ്കിലും, ഒരു മുടി സാമ്പിൾ വിശകലനം കാണിക്കുന്നത് ലാ ഡോൺസെല്ല എൽ നിനോ അല്ലെങ്കിൽ ലാ നിനാ ഡെൽ റയോയെക്കാളും കൂടുതൽ കൊക്കയും മദ്യവും കഴിച്ചിരുന്നു എന്നാണ്. ആൻഡിയൻ മനുഷ്യാവശിഷ്ടങ്ങളിൽ ഇതുവരെ കണ്ടെത്തിയതിൽ വച്ച് ഏറ്റവും ഉയർന്ന കോക്ക സാന്ദ്രത അവളുടെ മുടിയിൽ ഉണ്ടായിരുന്നു.
പ്രദർശനം
മമ്മികൾ പ്രദർശിപ്പിച്ചിരിക്കുന്നുഅർജന്റീനയിലെ സാൾട്ടയിൽ  സമർപ്പിച്ചിരിക്കുന്ന ഒരു മ്യൂസിയം. ഇപ്പോൾ സാൾട്ട നഗരം ഉൾക്കൊള്ളുന്ന പ്രദേശം 1500 കളുടെ അവസാനത്തിൽ സ്പാനിഷ് അധിനിവേശക്കാർ കീഴടക്കുന്നതിനുമുമ്പ് 1400 കളുടെ അവസാനത്തിലും 1500 കളുടെ തുടക്കത്തിലും ഇൻക സാമ്രാജ്യത്തിന്റെ ഭാഗമായിരുന്നു. നശിക്കുന്നത് തടയാൻ, കമ്പ്യൂട്ടർ നിയന്ത്രിത കാലാവസ്ഥാ സംവിധാനം ലുല്ലൈലാക്കോയിലേതിന് സമാനമായ പാരിസ്ഥിതിക സാഹചര്യങ്ങൾ പരിപാലിക്കുന്നു. ഒരു ഭൂകമ്പമോ മറ്റ് അടിയന്തരാവസ്ഥയോ മൂലം വൈദ്യുതി നഷ്ടപ്പെടുകയാണെങ്കിൽ, പ്രവിശ്യാ ഗവർണറുടെ വിമാനം മമ്മികളെ മറ്റൊരു സ്ഥലത്തേക്ക് പറത്താൻ ഉപയോഗിക്കും, അവിടെ അവർക്ക് "ബാക്ക് പ്ലഗ് ഇൻ" ചെയ്യാൻ കഴിയും. 2007 സെപ്തംബർ മ്യൂസിയം പൊതുജനങ്ങൾക്കായി അതിന്റെ വാതിലുകൾ തുറന്നു.
മ്യൂസിയം പ്രദർശനത്തിന്റെ നിർമ്മാണത്തിന് മുമ്പ്, മമ്മികൾ സംരക്ഷിച്ചിരുന്നു. . മമ്മികളെ പൂർണ്ണമായി സംരക്ഷിച്ചുകൊണ്ട് പൊതുജനങ്ങൾക്ക് കാണിക്കാനുള്ള ഒരു മാർഗ്ഗം വികസിപ്പിക്കുന്നതിന് എട്ട് വർഷത്തെ ഗവേഷണം വേണ്ടിവന്നു.
വിവാദം
ഈ മമ്മികൾ വിവാദങ്ങൾക്ക് വിധേയമായിട്ടുണ്ട്, പ്രത്യേകിച്ച് തദ്ദേശീയരുടെ അവകാശങ്ങളുമായി ബന്ധപ്പെട്ട്. മൃതദേഹങ്ങൾ പുറത്തെടുക്കുന്നതും പ്രദർശിപ്പിക്കുന്നതും ചില തദ്ദേശീയർ എതിർക്കുന്നു.
ഇൻഡിജിനസ് അസോസിയേഷൻ ഓഫ് അർജന്റീനയുടെ (AIRA) നേതാവ് റൊജെലിയോ ഗ്വാനുകോ, "നമ്മുടെ പ്രിയപ്പെട്ടവരുടെ ലംഘനം" എന്ന് വിശേഷിപ്പിച്ചു, "Lulullaillaco ഞങ്ങൾക്ക് വിശുദ്ധമായി തുടരുന്നു. അവർ ഒരിക്കലും ആ സങ്കേതത്തെ അശുദ്ധമാക്കാൻ പാടില്ലാ, ഒരു സർക്കസിലെന്നപോലെ അവർ നമ്മുടെ കുട്ടികളെ പ്രദർശനത്തിന് വെക്കരുത്." മമ്മികളെ "അവരുടെ പ്രദേശത്ത് വക്കണമായിരുന്നു ", "ഇപ്പോൾ [മമ്മികൾ] കുഴിച്ചെടുത്തതിനാൽ, [മ്യൂസിയം] അവ തിരികെ നൽകേണ്ടിവരുമെന്ന് ലുലെസിന്റെ മേധാവി ഫെർമിൻ ടോലാബ പറഞ്ഞു. അതുപയോഗിച്ച് മ്യൂസിയം പണം സമ്പാദിക്കുന്നത് നല്ലതല്ല..
മമ്മികൾ എടുത്ത ഉയർന്ന ആൻഡീസ് പ്രദേശം സമാനമായ 40 ആചാരപരമായ ശ്മശാന സ്ഥലങ്ങളെങ്കിലും ഉള്ളതായി വിശ്വസിക്കപ്പെടുന്നു. എന്നിരുന്നാലും, "ഇന്ത്യൻ ജനതയുമായി നല്ല ബന്ധം പുലർത്തുന്നതിന്", കൂടുതൽ മമ്മികൾ പ്രദേശത്ത് നിന്ന് നീക്കം ചെയ്യില്ലെന്ന് ഗബ്രിയേൽ മിറെമോണ്ട് പറഞ്ഞു, മമ്മികൾ പ്രദർശിപ്പിക്കുന്ന പ്രദർശനം നടത്തുന്ന മ്യൂസിയം ഓഫ് ഹൈ ആൾട്ടിറ്റ്യൂഡ് ആർക്കിയോളജിയുടെ ഡിസൈനറും ഡയറക്ടറുമായ ഗബ്രിയേൽ മിറെമോണ്ട്. എന്നിരുന്നാലും, മറ്റ് തദ്ദേശവാസികൾ ഗവേഷണത്തെ പിന്തുണച്ചു. 2004-ന്റെ അവസാനത്തിൽ ക്വെച്ചുവ ഭാഷയുടെ മൂന്നാം ലോക കോൺഗ്രസ് ആൻഡിയൻ രാജ്യങ്ങളിൽ നിന്നുള്ള 300 പ്രതിനിധികളെ ഒരുമിച്ചുകൂട്ടി, അതിന്റെ സമാപനത്തിൽ കോൺഗ്രസ് ഒരു പ്രമേയം പാസാക്കി, "ലുള്ളില്ലാക്കോ കുട്ടികളുടെ (സാൾട്ട, അർജന്റീന) അന്വേഷണങ്ങളെ പിന്തുണയ്ക്കുന്നതിനും അത്തരം അന്വേഷണങ്ങളുടെ വ്യാപനം തിരിച്ചറിയുന്നതിനും കോൺഗ്രസ് അംഗീകരിക്കുന്നു. നമ്മുടെ പൂർവ്വികരുടെ ഉത്ഭവം മുതൽ ഇന്നുവരെയുള്ള മഹത്വവും പരിണാമവും."
മമ്മികളുടെ പ്രദർശനം വഴി തദ്ദേശവാസികൾക്ക് സാധ്യമായ സാമ്പത്തിക നേട്ടങ്ങൾ ലഭിക്കില്ലെന്ന് ചില തദ്ദേശീയ നേതാക്കൾ ആശങ്ക പ്രകടിപ്പിച്ചു.
ഇതും കാണുക
<references group="" responsive="0">
ഗ്രന്ഥസൂചിക
വർഗ്ഗം:Pages with unreviewed translations
ഇറാഖിന്റെ ചരിത്രം
ആധുനിക രാജ്യമായ ഇറാഖിന്റെ അതിർത്തി നിർണ്ണയിച്ചത് 1920ലാണ്‌.ഈ രാജ്യം ലോവർ മെസോപൊട്ടാമിയ(ചരിത്രത്തിൽ ബാബിലോണിയ എന്നും അറിയപ്പെടുന്നു.)യിലാണ്‌.എന്നാൽ ഇവയോടൊപ്പം മെസോപൊട്ടാമിയയുടെ മുകൾ ഭാഗവും(ഇറാഖി കുർദിസ്ഥാൻ) സിറിയൻ മരുഭൂമിയും അറേബ്യൻ മരുഭൂമിയും ഉൽപ്പെടുന്നു. ആധുനിക രാജ്യമായ ഇറാഖിന്റെ അതിർത്തി നിർണ്ണയിച്ചത് 1920ലാണ്‌.ഈ രാജ്യം ലോവർ മെസോപൊട്ടാമിയ(ചരിത്രത്തിൽ ബാബിലോണിയ എന്നും അറിയപ്പെടുന്നു.)യിലാണ്‌.എന്നാൽ ഇവയോടൊപ്പം മെസോപൊട്ടാമിയയുടെ മുകൾ ഭാഗവും(ഇറാഖി കുർദിസ്ഥാൻ) സിറിയൻ മരുഭൂമിയും അറേബ്യൻ മരുഭൂമിയും ഉൽപ്പെടുന്നു.
നിയോലിതിക്(ഉബൈദ് കാലഘട്ടം) കാലഘട്ടത്തിൽ രൂപപ്പെട്ട മേസോപൊട്ടൊമിയ ചരിത്രത്തിലെ തന്നെ ഏറ്റാവും പഴക്കം ചെന്ന സംസ്ക്കാരങ്ങളുടെ ഭാഗമാണ്‌.അതിൽ പ്രധാനപ്പെട്ട്ത്,പ്രച്ചീന നിയർ ഈസ്റ്റ് രൂപപ്പെടുന്നത് വെങ്കല യുഗത്തിലും ഇരുമ്പ് യുഗത്തിലുമാണ്‌(സുമേറിയൻ,അക്കീഡിയൻ ,ബാബിലോണിയൻ,അസ്സീറിയൻ) .നിയോ ബാബിലോണിയൻ സാമ്രാജ്യത്തിന്റെ പതനനത്തിനു ശേഷം പേർഷ്യൻ,ഗ്രീക്ക് ഭരണാധികാരികളാണ്‌ ഇവിടം ഭരിച്ചത്.മൂന്നാം നൂറ്റാണ്ടിൽ ഒരിക്കൽ കൂടി പേർഷ്യൻ(സെസ്സാനിഡ്) ഭരണത്തിൻ കീഴിൽ മെസോപൊട്ടൊമിയ വന്നു.ആദ്യകാല മനുഷ്യരുടെ ഭാഗത്ത് അറബികൾ ഇവിടെക്ക് വന്നു.ഈ സമയത്താണ്‌ ഈ പ്രദേശത്തിനു അൽ ഇറാഖ് എന്ന് പേര്‌ മാറിയത്.ഇസ്ലാമിക കീഴടക്കലുകൾക്ക് ശേഷം സസ്സാനിഡ് സാമ്രാജ്യം തകർന്നു.അതിനു ശേഷം ഏഴാം നൂറ്റാണ്ടിൽ റഷിദുൻ ഖിലാഫത്തിന്റെ ഭരണം ആരംഭിച്ചു.ഒൻപതാം നൂറ്റാണ്ടിൽ ഇസ്ലാമിക് ഗോൾഡൻ ഏജിൽ അബ്ബാസിഡ് ഖിലാഭത്തിന്റെ കീഴിൽ ബാഗ്ദാദായിരുന്നു കേന്ദ്രം.ബാഗ്ദാദിന്റെ പെട്ടെന്നുള്ള വളർച്ച പത്താം നൂറ്റണ്ടിൽ ബുവയ്ഹിദ് സെല്ജുഖ് ആക്രമണങ്ങളോടെ ഇല്ലാതായി.1258ൽ മംഗോൾ ആക്രമണം വരെ ഇതിന്റെ പ്രാധാന്യം പോയിരുന്നില്ല .അതിനുശേഷം ഇറാഖ് ടുർക്കോ-മംഗോൾ ലിഖാനറ്റെന്റെ പ്രവശ്യയായി മാറി.കാലക്രമേണ ഈ സ്ഥലത്തിന്റെ പ്രാധാന്യം നഷ്ടമായി.ലിഖാനെറ്റിന്റെ ശിഥിലീകരണത്തിനു ശേഷം ഇറാഖ് ജലൈരിദുകളും കര കോയൂൻലു എന്നിവർ ഭരിച്ചു.പതിനാറം നൂറ്റാണ്ടിൽ ഓട്ടോമൻ ഭരണം വരുന്നതു വരെ ആ ഭരണം തുടർന്നു.ഇടക്കിടെ ഇറാനിയൻ ഭരണാധികരികളായ സഫവിദ് ,മേമലൂക്ക് ഭരണം പിടിച്ചിരുന്നു.
ഒട്ടോമൻ ഭരണം ഒന്നാം ലോകയുദ്ധത്തിനു ശേഷം അവസാനിച്ചു.ഇറാഖ് ബ്രിട്ടീഷുകാരുടെ അധികാരത്തിലായി.1933 ഇറാഖ് രാജവംശം സ്ഥാപിതമായി.1958ൽ ഒരു അട്ടിമറിയിലൂടെ റിപ്പബ്ലിക്കായി.ഇതിനു നേതൃത്വം നൽകിയ സദാം ഹുസൈൻ 1979 മുതൽ 2003 വരെ ഭരിച്ചു.ഈ കാലഘട്ടത്തിലാണ്‌ ഇറാൻ-ഇറാഖ് യുദ്ധവും ഗൾഫ് യുദ്ധവും നടക്കുന്നത്.2003ൽ യൂ.എസ് ഇറാഖിൽ അധിനിവേശം നടത്തി.അതിനുശേഷം ആഭ്യന്തര യുദ്ധം ആരംഭിച്ചു.2011ൽ ഇറാഖിൽ നിന്ന് യൂ.എസ് സേന പിന്വലിഞ്ഞു.2015ൽ ഇറാഖ് വിഭജിക്കപ്പെട്ടു.പടിഞ്ഞാറൻ വശം ഇസ്ലാമിക് സ്റ്റേറ്റ് സ്വന്തമാക്കി
പുറത്തേയ്ക്കുള്ള കണ്ണികൾ
വർഗ്ഗം:രാജ്യങ്ങളുടെ ചരിത്രം
ജെർട്രൂഡ് എലിയോൺ
അമേരിക്കൻ ജൈവവൈദ്യയും ഫാർമകോളജിസ്റ്റും ആയിരുന്നു ജെർട്രൂഡ് ബെല്ലേ എലിയോൺ (Gertrude Belle Elion). 1988-ൽ വൈദ്യശാസ്ത്രത്തിനുള്ള നോബൽ സമ്മാനം ''ജോർജ് എച്ച്. ഹിച്ചിങ്സ് (George H. Hitchings), സർ ജെയിംസ് ബ്ലാക്ക് ( Sir James Black)'' എന്നിവരോടൊപ്പം പങ്കിട്ടെടുത്തിരുന്നു. 1918 ജനുവരി 23 നായിരുന്നു ജനനം. അന്തരിച്ചത് 1999 ഫെബ്രുവരി 21 ആം തീയതി ആണ്. ഹിച്ചിങ്സിനോടും ജെയിംസ് ബ്ലാക്കിനോടും കൂടെ പ്രവർത്തിക്കുമ്പോൾ തന്നെയും ഇവർ സ്വന്തമായും ഗവേഷണങ്ങൾ നടത്തിയിരുന്നു. എലിയോൺ അനേകം പുതിയ മരുന്നുകൾ വികസിപ്പിച്ചെടുത്തിരുന്നു, നൂതന ഗവേഷണ രീതികൾ ഉപയോഗിച്ച് പിന്നീട് എയ്ഡ്സ് മരുന്നായ എ‌ഇസെഡ്‌ടി (AZT) വികസിപ്പിക്കുന്നതിലേക്ക് ഇതു നയിച്ചു. അവയവമാറ്റ ശസ്ത്രക്രിയകൾക്കായി ഉപയോഗിക്കുന്ന ആദ്യ രോഗപ്രതിരോധ മരുന്ന് അസത്തിയോപ്രൈൻ ( azathioprine) അവർ വികസിപ്പിച്ചെടുത്തു. ഹെർപ്പസ് അണുബാധയുടെ ചികിത്സയ്ക്കായി ആദ്യമായി വിജയകരമായി തീർന്ന ആൻറിവൈറൽ മരുന്ന് എസിക്ലോവിർ (എസിവി - acyclovir) എലിയോൺ വികസിപ്പിച്ചെടുത്തു. 1983 -ൽ ജെർട്രൂഡ് എലിയോണും കൂട്ടരും ചേർന്നു വികസിപ്പിച്ചെടുത്ത അസിഡോതൈമിഡിൻ (Azidothymidine) എന്ന മരുന്നാണ് എച്ച്. ഐ. വി. വൈറസ് ബാധയ്ക്കുള്ള ഫലപ്രദമായ ആദ്യത്തെ മരുന്ന്.
ആദ്യകാല ജീവിതവും വിദ്യാഭ്യാസവും
1918 ജനുവരി 23 ന് അമേരിക്കയിലെ ന്യുയോർക്ക് നഗരത്തിലാണ് എലിയോൺ ജനിച്ചത്. ഒരു ലിത്തുവേനിയൻ യഹൂദ കുടിയേറ്റക്കാരനും ദന്തഡോക്ടറും ആയിരുന്ന റോബർട്ട് എലിയോൺ (Robert Elion) ആയിരുന്നു പിതാവ്. പോളിഷ് കുടിയേറ്റക്കാരിയായ ബെർത്ത കോഹെൻ (Bertha Cohen) ആയിരുന്നു മാതാവ്. 1929 -ലെ വാൾ സ്ട്രീറ്റ് അപകടത്തിനു ശേഷം അവളുടെ കുടുംബം സമ്പത്തികമായി തളർന്നു പോയിരുന്നു. എലിയോണിനു പതിനഞ്ച് വയസ്സുള്ളപ്പോൾ, അവരുടെ മുത്തച്ഛൻ കാൻസർ ബാധിച്ച് മരണമടഞ്ഞു. അടക്കാനാവാത്ത ദുഃഖം കാരണം അന്നു തീരുമാനിച്ചതായിരുന്നു ഇത്തരം രോഗങ്ങൾക്കെതിരെ നല്ല പ്രതിരോധമാർഗങ്ങൾ കണ്ടെത്തേണ്ടതുണ്ട് എന്ന കാര്യം.
1937 ൽ ഹ്യൂണ്ടർ കോളേജിൽ നിന്ന് രസതന്ത്രത്തിൽ ബിരുദവും 1941 ൽ ന്യൂയോർക്ക് യൂണിവേഴ്സിറ്റിയിൽ ബുരുദാനന്തര ബിരുദവും (എം.എസ്.സി.) കരസ്ഥമാക്കി. ഈ സമയത്ത് അവർ ഒരു ഹൈസ്കൂൾ ടീച്ചറായി സേവനമനുഷ്ഠിക്കുകയായിരുന്നു. പഠനകാര്യങ്ങൾ പൂർത്തിയാക്കിയത് ഇതോടൊപ്പം തന്നെയായിരുന്നു. നിലനിൽക്കുന്ന ലിംഗവിവേചനം കാരണം അവരുടെ പതിനഞ്ച് ഫെലോഷിപ് ആപ്ലിക്കേഷനുകൾ നിരസിക്കപ്പെട്ടു. അതിനാൽ അവർ ഒരു സെക്രട്ടേറിയൽ സ്കൂളിൽ ചേർന്നു, ഒരു ജോലി ലഭിക്കുന്നതിന് ആറ് ആഴ്ചകൾ നീണ്ടു നിന്നിരുന്നു അത്.
ബിരുദധാരിയായിട്ടും ഒരു ഗവേഷകയാവാൻ കഴിയാത്തതിനാൽ, എ ആന്റ് പി സൂപ്പർമാർക്കറ്റിൽ ഭക്ഷണപദാർത്ഥങ്ങളുടെ ഗുണമേന്മ നോക്കുന്ന സൂപ്പർവൈസറായി ജോലി നോക്കി. തുടർന്ന് ന്യൂ യോർക്കിലെ മറ്റൊരു ഭക്ഷണശാലയിലും ഇതേ ജോലി തുടർന്നു. അവിടെ അച്ചാറിന്റെ അസിഡിറ്റിയും മുട്ടയുടെ മഞ്ഞക്കരുവിന്റെ നിറവും മറ്റും പരിശോദിക്കുകയായിരുന്നു പ്രധാനമായും ജോലി. പിന്നീട് ഈ ജോലി ഉപേക്ഷിച്ച്, ന്യൂയോർക്കിലെ താക്ഹോയിൽ ബറോസ് വെൽക്കം (Burroughs Wellcome) ഫാർമസ്യൂട്ടിക്കൽ കമ്പനിയിൽ ജോർജ് എച്ച്. ഹിച്ചിങ്സിന്റെ സഹായിയായി ജോലിയിൽ പ്രവേശിച്ചു. ഇപ്പോൾ ഗ്ലാക്സോസ്മിത്ത്ക്ലൈൻ (GlaxoSmithKline) എന്നാണ് ഈ കമ്പനി അറിയപ്പെടുന്നത്.
മരുന്നു നിർമ്മാണത്തിൽ വിവിധങ്ങളായ പരിശോധനകളും പിഴവുകളും ഒക്കെ ഉണ്ടാക്കുന്നതിനു പകരം പ്രകൃതി സംയുക്തങ്ങളെ കൃത്യമായി അനുകരിക്കുന്നതിലൂടെ മരുന്ന് വികസിപ്പിക്കുന്നതിനുള്ള പുതിയ രീതിയാണ് ഹിച്ചിങ്സ് ഉപയോഗിച്ചിരുന്നത്. കാൻസർ കോശങ്ങളെ അവയുടെ വളർച്ചയ്ക്കു വേണ്ടി കൃത്രിമ സംയുക്തങ്ങൾ സ്വീകരിക്കുന്നതിനായി പര്യാപ്തമാക്കിയാൽ, സാധാരണ കോശങ്ങളെ നശിപ്പിക്കാതെ തന്നെ കാൻസർ കോശങ്ങൾ നശിപ്പിക്കാമെന്ന് അദ്ദേഹം വിശ്വസിച്ചിരുന്നു. കൃത്യതയോടെ ജോലിചെയ്യാൻ തുടങ്ങി, 1950 -ൽ എലിയോൺ കാൻസർ വിരുദ്ധ മരുന്നുകളായ ടോഗുവാനൈൻ, 6-എംപി എന്നിവ വികസിപ്പിച്ചു. ഈ സമയത്ത്, ന്യൂയോർക്ക് യൂണിവേഴ്സിറ്റിയിലെ ടാൻഡൺ സ്കൂൾ ഓഫ് എൻജിനീയറിങ്ങിൽ രാത്രികാലങ്ങളിൽ പോയി ഡോക്ടറേറ്റിനു പഠിക്കാൻ തുടങ്ങിയിരുന്നു. എന്നാൽ ഏറെ നാളുകളോളം നീണ്ടുനിന്നു യാത്രയ്ക്ക് ശേഷം അവർക്ക് പാർട്ട് ടൈം അടിസ്ഥാനത്തിൽ ഡോക്ടറേറ്റ് നൽകാൻ കഴിയില്ലെന്നും, അവരുടെ ജോലി ഉപേക്ഷിച്ച് സ്കൂളിൽ മുഴുവൻ സമയം പോകേണ്ടിവരും എന്നും അറിയിക്കുകയായിരുന്നു. ഇപ്പോൾ ബ്രൂക്ക്ലിൻ പോളിടെക്നിക് ഇൻസ്റ്റിറ്റ്യൂട്ട് (Brooklyn Polytechnic Institute) എന്നാണ് ഈ സ്ഥാപനം അറിയപ്പെടുന്നത്. എലിയോൺ തന്റെ ജീവിതത്തിൽ നിർണായകമായ തീരുമാനമെടുത്തു കൊണ്ട് ആ സമയത്ത്, ജോലിയിൽ തന്നെ തുടരുകയായിരുന്നു ചെയ്തത്. ഒരു ഡോക്ടറേറ്റ് തേടാനുള്ള മറ്റു മാർഗങ്ങൾ അന്വേഷിക്കുകയും അവർ ചെയ്തു.
എലിയോണിന് ഒരു ഔപചാരിക പിഎച്ച്ഡി പിന്നീട് ലഭിച്ചിട്ടില്ല. പിന്നീട് 1989 ൽ ന്യൂയോർക്ക് യൂണിവേഴ്സിറ്റിയിലെ ടാൻഡൻ സ്കൂൾ ഓഫ് എൻജിനീയറിംഗിൽ നിന്നും ബുഹുമനാർത്ഥം ഇവരെ ഡോക്ടറേറ്റ് നൽകി ആദരിച്ചു. ഇപ്പോൾ ഈ സ്ഥാപനം ന്യൂയോർക്ക് പോളിടെക്നിക് യൂണിവേഴ്സിറ്റി എന്നറിയപ്പെടുന്നു. 1998 ൽ ഹാർവാർഡ് യൂണിവേഴ്സിറ്റിയിൽ നിന്നും ബഹുമാന സൂചകമായി ഡോക്ടർ ഓഫ് സയൻസ് (എസ്. ഡി. ഡിഗ്രി) ഡിഗ്രിയും നൽകി ആദരിച്ചു.
പ്രവർത്തനങ്ങൾ
നാഷണൽ കാൻസർ ഇൻസ്റ്റിറ്റ്യൂട്ടിലും, അമേരിക്കൻ അസോസിയേഷൻ ഫോർ കാൻസർ റിസേർച്ചിലും വേൾഡ് ഹെൽത്ത് ഓർഗനൈസേഷനിലും മറ്റു നിരവധി സ്ഥാപനങ്ങളിലുമായി എലിയോൺ പ്രവർത്തിച്ചിട്ടുണ്ട്. 1967 മുതൽ 1983 വരെ ബറോസ് വെൽക്കം (Burroughs Wellcome) എന്ന സ്ഥാപനത്തിൽ പരീക്ഷണാത്മക തെറാപ്പി ഡിപ്പാർട്ട്മെന്റിന്റെ മേധാവിയായിരുന്നു ഇവർ. ഡൂക്ക് യൂണിവേഴ്സിറ്റിയിൽ (Duke University) 1971 മുതൽ 1983 വരെ എക്സ്പിരിമെന്റൽ മെഡിസിനിൽ ഫാർമകോളജി പ്രൊഫസർ ആയി പ്രവർത്തിച്ചിരുന്നു, 1983 മുതൽ 1999 വരെ റിസേർച്ച് പ്രൊഫസർ ആയും പ്രവർത്തിച്ചിരുന്നു.
എലിയോൺ, ഹിച്ചിങ്സ് തുടങ്ങിയവർ മരുന്നുകൾ പരീക്ഷണം വഴി കണ്ടെത്തി കുറ്റങ്ങൾ വരുത്തി ലഘൂകരിക്കുന്നതിനു പകരം സാധാരണ മനുഷ്യ കോശങ്ങളും രോഗകോശങ്ങളും (കാൻസർ സെല്ലുകൾ, പ്രോട്ടോസോവ, ബാക്റ്റീരിയ, വൈറസ് തുടങ്ങിയ രോഗങ്ങൾ ഉണ്ടാക്കുന്ന രോഗകാരികൾ) നശിപ്പിക്കാതെ, ആത്യന്തികമായ കോശങ്ങളെ ദോഷകരമായി ബാധിക്കാതെ തന്നെ രോഗകോശങ്ങളുടെ പുനർനിർമ്മാണം തടയുന്നതിനും അതിലൂടെ അവയെ ഇല്ലാതാക്കുന്നതുമായ പ്രവർത്തനങ്ങളിലായിരുന്നു ഏർപ്പെട്ടത്.
ലുക്കീമിയ, മലേറിയ, ഓർഗാനിക് ട്രാൻസ്പ്ലാൻറ് റിജക്ഷൻ (അസത്തിയോപ്രൈൻ - azathioprine), അതുപോലെ ഹെർപ്പസ് (എസിക്ലോവിർ -acyclovir) എന്നിവ ഇത്തരം മരുന്നുകളെ ഉപയോഗിച്ചു കണ്ടെത്തിയതായിരുന്നു. ഇത്തരത്തിൽ ഉള്ള ആദ്യത്തെ തിരഞ്ഞെടുക്കപ്പെട്ടതും ഫലപ്രദവുമായ മരുന്നായിരുന്നു എസിക്ലോവിർ. എലിയോണിന്റെ ആദ്യകാല പ്രവർത്തനങ്ങളിൽ ഭൂരിഭാഗവും ശുദ്ധജലത്തിന്റെ ഉപയോഗവും വികാസവുമായിരുന്നു.
ജീവിതം
എലിയോൺ ഒരിക്കലും വിവാഹിതയായിരുന്നില്ല. കുഞ്ഞുങ്ങളും ഉണ്ടായിരുന്നില്ല. ഫോട്ടോഗ്രാഫി, യാത്ര, സംഗീതം എന്നിവയൊക്കെ ആയിരുന്നു പ്രധാന വിനോദമാർഗങ്ങൾ. ബരോസ് വെൽക്കം വടക്കൻ കരോലിനയിലെ റിസേർച്ച് ട്രയാങ്കിൾ പാർക്കിലേക്ക് മാറ്റപ്പെട്ടു. അപ്പോൾ എലിയൺ അടുത്തുള്ള ചാപ്പൽ ഹില്ലിലേക്ക് താമസം മാറി. തന്റെ 81 ആം വയസ്സിൽ, 1999 -ൽ വടക്കൻ കരോലിനയിൽ വെച്ച് ജെർട്രൂഡ് എലിയോൺ അന്തരിച്ചു.
അവലംബം
വർഗ്ഗം:നോബൽ സമ്മാനം നേടിയ അമേരിക്കക്കാർ വർഗ്ഗം:നോബൽ സമ്മാനം നേടിയ വനിതകൾ വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:അമേരിക്കൻ ഭിഷഗ്വരർ വർഗ്ഗം:അമേരിക്കൻ വനിതകൾ വർഗ്ഗം:1918-ൽ ജനിച്ചവർ വർഗ്ഗം:ജനുവരി 23-ന് ജനിച്ചവർ വർഗ്ഗം:1999-ൽ മരിച്ചവർ വർഗ്ഗം:ഫെബ്രുവരി 21-ന് മരിച്ചവർ
ബനീ യാസ്
ഐക്യ അറബ് എമിറേറ്റിലെ ഒരു ഗോത്രവർഗ വിഭാഗമാണ് ബനീയാസ് (from بَنُو ياس  ) .മറ്റ് വിവിധ ഗോത്രവർഗ വിഭാഗങ്ങളുമായി ചേർന്ന് കിടക്കുന്ന വിഭാഗമായിരുന്നു ഇത്,. അബൂദാബി രാജ കുടുംബം ഈ ഗോത്രവർഗത്തിലുള്ളതാണ്.
അവലംബം
വർഗ്ഗം:അറേബ്യയിലെ ഗോത്രവംശങ്ങൾ
അഗ്നിവ്യൂഹം
1979 -ൽ പുറത്തിറങ്ങിയ ഒരു ഇന്ത്യൻ മലയാള ചലച്ചിത്രമാണ് അഗ്നി വ്യൂഹം, പി. ചന്ദ്രകുമാർ സംവിധാനം ചെയ്ത് ആർ.എസ്. പ്രഭു നിർമ്മിച്ചു. ശുഭ, സുകുമാരൻ, കനകദുർഗ, ശങ്കരാടി എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. സത്യൻ അന്തിക്കാടി ന്റെ വരികൾക്ക് എ ടി ഉമ്മറാണ് ചിത്രത്തിന് സംഗീതം നൽകിയിരിക്കുന്നത്. ജി.വെങ്കിടരാമൻ ആണ് ചിത്രസംയോജനം ചെയ്തിരിക്കുന്നത്.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
ധക്കോറൻ ഖുർദ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ധക്കോറൻ ഖുർദ്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ധക്കോറൻ ഖുർദ് ൽ 41 വീടുകൾ ഉണ്ട്. ആകെ ജനസംഖ്യ 231 ആണ്. ഇതിൽ 125 പുരുഷന്മാരും 106 സ്ത്രീകളും ഉൾപ്പെടുന്നു. ധക്കോറൻ ഖുർദ് ലെ സാക്ഷരതാ നിരക്ക് 76.19 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ധക്കോറൻ ഖുർദ് ലെ 6 വയസ്സിനു താഴെയുള്ള കുട്ടികളുടെ എണ്ണം 24 ആണ്. ഇത് ധക്കോറൻ ഖുർദ് ലെ ആകെ ജനസംഖ്യയുടെ 10.39 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 71 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 65 പുരുഷന്മാരും 6 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 98.59 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 28.17 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഭാഗ്യമുദ്ര
പഴനി ഫിലിംസിനുവേണ്ടി ഫിലിം സെന്റർ, വീനസ്, ഗോൾഡൻ എന്നീ സ്റ്റുഡിയോകളിൽ വച്ച് പി. രാമസ്വാമി നിർമിച്ച മലയാളചലച്ചിത്രമാണ് ഭാഗ്യമുദ്ര. തിരുമേനി പിക്ചേഴ്സിനു വിതരാണാവകാശം ഉണ്ടായിരുന്ന ഈ ചിത്രം 1967 ജൂലൈ 21-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:പുകഴേന്തി സംഗീതം നൽകിയ ചലച്ചിത്രങ്ങൾ
പ്രസവാനന്തര സൈക്കോസിസ്
പ്യൂർപെറൽ സൈക്കോസിസ് എന്നും അറിയപ്പെടുന്ന പ്രസവാനന്തര സൈക്കോസിസ് പ്രസവത്തിനു തൊട്ടുപിന്നാലെയുള്ള ഗുരുതരമായ പൊടുന്നനെയുണ്ടാകുന്ന മാനസികരോഗമാണ്. ഇംഗ്ലീഷ്:Postpartum psychosis. പ്രസവാനന്തര സൈക്കോസിസിന്റെ ലക്ഷണങ്ങൾ അമ്മമാരിൽ വളരെക്കാലമായി നിരീക്ഷിക്കപ്പെട്ടിരുന്നുവെങ്കിലും, ഈ പ്രതിഭാസം കുറഞ്ഞത് ഇരുപത് വ്യത്യസ്തമായ വൈകല്യങ്ങളുടെ ഒരു കൂട്ടം ഉൾക്കൊള്ളുന്നതായി മനസ്സിലാക്കാൻ കഴിഞ്ഞിട്ടുണ്ട്.
സൈക്കോസിസ് എന്നത് മാനിയ, മയക്കം അല്ലെങ്കിൽ കാറ്ററ്റോണിയ, ആശയക്കുഴപ്പം, ആശയക്കുഴപ്പം, ഇച്ഛയുടെയും സ്വയത്തിന്റെയും തകരാറുകൾ, വ്യാമോഹങ്ങൾ കൂടാതെ/അല്ലെങ്കിൽ ഭ്രമാത്മകത തുടങ്ങിയ ലക്ഷണങ്ങ ൾ കാണിക്കുന്ന ഒരു അവസ്ഥയാണ്. ഈ ലക്ഷണങ്ങളില്ലാത്ത മാനസിക വൈകല്യങ്ങൾ, നോൺ-സൈക്കോട്ടിക് ഡിപ്രഷൻ പോലുള്ളവ, പ്രസവാനന്തര സൈക്കോസിസ് ഉൾപ്പെടുന്ന ഡിസോർഡേഴ്സ് ഗ്രൂപ്പിൽ ഉൾപ്പെടുത്തിയിട്ടില്ല.
കോയമ്പത്തൂർ ജംഗ്ഷൻ തീവണ്ടി നിലയം
കോയമ്പത്തൂർ നഗരത്തിലെ പ്രധാന റെയിൽവേ സ്റ്റേഷൻ ആണ് കോയമ്പത്തൂർ മെയിൻ എന്ന പേരിലും അറിയപ്പെടുന്ന കോയമ്പത്തൂർ ജംഗ്ഷൻ തീവണ്ടി നിലയം.
ചരിത്രം
കോയമ്പത്തൂരിലെ ട്രെയിൻ സർവീസ് ആരംഭിച്ചത് 1861 ലെ കേരളവും പടിഞ്ഞാറൻ തീരവും ഇന്ത്യയുമായി ബന്ധിപ്പിക്കുന്ന പോണ്ടനൂർ-മദ്രാസ് പാതയുടെ നിർമ്മാണം വഴിയാണ്. കോയമ്പത്തൂർ - ഷൊറണൂർ ബ്രോഡ് ഗേജ് റെയിൽപ്പാതയിലാണ് കോയമ്പത്തൂർ തീവണ്ടി നിലയം സ്ഥിതി ചെയ്യുന്നത്. 1956 വരെ കോയമ്പത്തൂർ റെയിൽവേ ഡിവിഷൻ പോണ്ടനൂർ ആസ്ഥാനമാക്കി പ്രവർത്തിച്ചു. 1956 ൽ ഈ റെയിൽവേ ഡിവിഷന്റെ ആസ്ഥാനം കേരളത്തിലെ ഒലവക്കോട്ടിലോട് മാറ്റി ഒലവക്കോട് റെയിൽവേ ഡിവിഷൻ എന്ന നാമം നൽകി. 2006 ൽ സേലേം റെയിൽവേ ഡിവിഷന്റെ കീഴിൽ ഒരു പുതിയ റെയിൽവേ ഡിവിഷൻ സ്ഥാപിച്ചു. ഇന്ത്യൻ റെയിൽവേയുടെ ദക്ഷിണ റെയിൽവേ മേഖലയിലെ സേലം ഡിവിഷനിലാണ് ഈ നഗരം സ്ഥിതിചെയ്യുന്നത്. കോയമ്പത്തൂർ ജംഗ്ഷനാണ് പ്രധാന റെയിൽവേ സ്റ്റേഷൻ. ദക്ഷിണ റെയിൽവേ മേഖലയിലെ ചെന്നൈ സെൻട്രൽ റയിൽവേ സ്റ്റേഷന് ശേഷം രണ്ടാമത്തെ ഏറ്റവും വലിയ വരുമാനം ലഭിക്കുന്ന റയിൽവേ സ്റ്റേഷൻ ആണ് കോയമ്പത്തൂർ ജംഗ്ഷൻ തീവണ്ടി നിലയം. നഗരത്തിലെ മറ്റ് പ്രധാന റെയിൽവേ സ്റ്റേഷനുകൾ കോയമ്പത്തൂർ നോർത്ത് ജങ്ഷൻ, പോണ്ടനൂർ ജങ്ഷൻ എന്നിവയാണ്.
പശ്ചാത്തലം
ദക്ഷിണേന്ത്യയിലെ പ്രധാന ട്രെയിൻ സ്റ്റേഷനുകളിൽ ഒന്നാണിത്. തമിഴ്നാട്ടിലെ ചെന്നൈ സെൻട്രൽ റെയിൽവേ സ്റ്റേഷന് ശേഷം രണ്ടാമത്തെ ഏറ്റവും തിരക്കേറിയ റയിൽവേ സ്റ്റേഷനാണ്. Tamil Nadu after Chennai Central. Iദക്ഷിണ റെയിൽവേയിലെ എ 1 ഗ്രേഡഡ് സ്റ്റേഷനിലൊന്നാണിത്. ഇന്ത്യൻ റെയിൽവേയുടെ കണക്കുകളുടെ അടിസ്ഥാനത്തിൽ ഇന്ത്യയിലെ ഏറ്റവും മുൻനിര ബുക്കിംഗ് സ്റ്റേഷനുകളിൽ ഒന്നാണിത്.
വരി പാത
ഈ സ്റ്റേഷൻ നാല് വരികൾ ചേർന്ന ഒരു ജംഗ്ഷൻ ആണ്:
ബാഹ്യ ലിങ്കുകൾ
വർഗ്ഗം:തമിഴ്നാട്ടിലെ റെയിൽവേ സ്റ്റേഷനുകൾ
ഒഡെറ ഒലിവിയ ഒർജി
ഒരു നൈജീരിയൻ നടിയും ചലച്ചിത്ര സംവിധായികയും ചലച്ചിത്ര നിർമ്മാതാവുമാണ് ഒഡേര ഒലിവിയ ഒർജി (ജനനം ഒലിവിയ ചിദേര ഓർജി).
ആദ്യകാല ജീവിതവും വിദ്യാഭ്യാസവും
അനമ്പ്ര സംസ്ഥാനത്തെ ഇഹിയാലയിലാണ് ഒഡെറ ജനിച്ചത്. എന്നാൽ വളർന്നത് എനുഗു സംസ്ഥാനത്തിന്റെ തെക്ക്-കിഴക്കൻ നൈജീരിയയിലെ എനുഗു എന്ന നഗരത്തിലാണ്. ചിയാസോ നഴ്‌സറിയിലും പ്രൈമറി സ്‌കൂളിലും പ്രാഥമിക വിദ്യാഭ്യാസവും കമാൻഡ് ഡേ സെക്കൻഡറി സ്‌കൂളിൽ സെക്കൻഡറി സ്കൂൾ വിദ്യാഭ്യാസവും പൂർത്തിയാക്കി. നൈജീരിയ യൂണിവേഴ്സിറ്റിയിൽ നിന്ന് ബിരുദം നേടിയ ശേഷം തിയേറ്ററിലും ഫിലിം സ്റ്റഡീസിലും അവർ ബിരുദം നേടിയിട്ടുണ്ട്.
കരിയർ
2012 ലെ "ലാസ്റ്റ് ഫ്ലൈറ്റ് ടു അബുജ" എന്ന സിനിമയിൽ അഭിനയിച്ചതിന് ശേഷമാണ് ഒഡെറ ഒലിവിയ ഓർജിയുടെ അഭിനയ ജീവിതം ആരംഭിച്ചത്. MNET ആഫ്രിക്ക ടെലിവിഷൻ പരമ്പരയായ ജെമേജിയിൽ "പീസ്" എന്ന കഥാപാത്രമായി അഭിനയിച്ചതിന് ശേഷമാണ് അവരുടെ കരിയർ ശ്രദ്ധാകേന്ദ്രമായത്. ഒബ്‌സഷൻ, ദ ഫാദർ, ബ്ലൂ, ഫിഫ്റ്റി, കായൻമാതാ, ബെഡ്‌റൂം പോയിന്റ്‌സ്, ജസ്റ്റ് എ ഫ്ലിംഗ് എന്നിവയുൾപ്പെടെ നിരവധി സിനിമകളിലും അവർ അഭിനയിച്ചിട്ടുണ്ട്. 2018-ൽ, മൗലി ഗവോറിനൊപ്പം ഒരു സിനിമയിലെ മികച്ച ചുംബനത്തിനുള്ള നോളിവുഡ് അവാർഡിന് അവർ നോമിനേറ്റ് ചെയ്യപ്പെട്ടു.
മറ്റ് തൊഴിൽ മേഖലകൾ
ഒലീവിയ യുറീക്ക മീഡിയ സർവീസസിൽ മീഡിയയും ക്രിയേറ്റീവ് അസോസിയേറ്റ് ആയും മൈൻഡ് വർക്ക്സ് സ്റ്റോറി കൺസൾട്ടൻസി ആൻഡ് പ്രൊഡക്ഷൻസ് അസിസ്റ്റന്റ് ഡയറക്ടറായും പ്രവർത്തിക്കുന്നു.
പുറംകണ്ണികൾ
വർഗ്ഗം:1990-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
പ്രവാസി നിവാസി പാർട്ടി
പ്രവാസി നിവാസി പാർട്ടി  (പിഎൻപി) 2015 ൽ കേരളത്തിൽ രൂപീകരിച്ചു രാഷ്ട്രീയ പാർട്ടി ആണ്.വെള്ളായണി ശ്രീകുമാർ പാർട്ടി നേതൃത്വം നൽകുന്നത്.പ്രവാസികളുടെ ഉന്നമനത്തിനായി പ്രവർത്തിക്കുന്നൂ
ഇന്നസെന്റ് തിങ് (സിനിമ)
ബോക്സോഫീസ്
ഇന്നസെന്റ് തിംഗ് സിനിമ 2014 ഏപ്രിൽ 10 ന് പുറത്തിറങ്ങി. ആദ്യ ദിവസം ഇത് 1,21,292 കാഴ്ചക്കാരെ ആകർഷിച്ചു.
ഫ്രാൻസെസ് ബുസ്
ജീവിതം
ചിത്രകാരനും കൊത്തുപണിക്കാരനുമായ റോബർട്ട് വില്യം ബുസിന്റെയും അദ്ദേഹത്തിന്റെ ഭാര്യ ഫ്രാൻസെസ് ഫ്ലീറ്റ്‌വുഡിന്റെയും മകളായ ബുസ് മാതാപിതാക്കളുടെ പത്തു മക്കളിൽ പ്രായപൂർത്തിയിലേക്കെത്തിയ ആറുപേരിൽ ഒരാളായിരുന്നു. ആൽ‌ഡെർ‌ഗേറ്റിൽ‌ ഉള്ള അവരുടെ പിതാമഹന്മാർ സന്ദർ‌ശിച്ചുകൊണ്ടിരുന്ന അവളെ ഏറ്റവും അടിസ്ഥാനപരമായ സൗകര്യങ്ങൾ മാത്രമുള്ള ഒരു സ്വകാര്യ സ്കൂളിലേക്ക് അയച്ചു. തുടർന്ന് അവളെ കെന്റിഷ് ടൗണിലെ സമാനമായ ഒരു സ്കൂളിലേക്ക് അയച്ചു. മുറെയുടെ വ്യാകരണം പഠിക്കുന്ന കുട്ടികൾ ഉൾപ്പെടുന്നതായി അവർ‌ ഓർത്തു. പത്താം വയസ്സിൽ അവർ ഹാംപ്‌സ്റ്റെഡിലെ കൂടുതൽ വിപുലമായ ഒരു സ്‌കൂളിൽ ചേർന്നു. പതിന്നാലാം വയസ്സിൽ അവൾ അവിടെ തന്നെ പഠിപ്പിക്കുകയായിരുന്നു. പതിനാറോടെ അവർ‌ ഇടയ്ക്കിടെ സ്കൂളിന്റെ ചുമതലയും ഏറ്റെടുത്തു.
ഒരു കലാകാരനെന്ന നിലയിൽ അവരുടെ പിതാവിന്റെ കരിയർ ചില സമയങ്ങളിൽ പരാജയപ്പെട്ടു. കുടുംബത്തെ സഹായിക്കാൻ അമ്മ കെന്റിഷ് ടൗണിലെ ക്ലാരൻസ് റോഡിൽ 1845 ൽ ഒരു സ്വകാര്യ സ്കൂൾ സ്ഥാപിച്ചു. അതിൽ ഫ്രാൻസെസ് സഹായിക്കുകയും സ്കൂൾ ജോഹാൻ ഹെൻ‌റിക് പെസ്റ്റലോസിയുടെ ആശയങ്ങളെ അടിസ്ഥാനമാക്കിയുള്ളതുമായിരുന്നു.